
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 674 


30 Μαΐου 2002 


ΑΠΟΦΑΣΕΙ Σ 

Αριθ. 260026 

Τροποποίηση του παραρτήματος της Κοινής Υπουργικής 
Απόφασης αριθ. 366527/96 (ΦΕΚ 1102/Β) «Εναρμόνι¬ 
ση της Ελληνικής Νομοθεσίας προς την αντίστοιχη 
Κοινοτική στον τομέα της αξιολόγησης των πρόσθε¬ 
των υλών στη διατροφή των ζώων» σε συμμόρφωση 
προς την Οδηγία 2001/79/ΕΚ της Επιτροπής. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΓΕΩΡΓΙΑΣ 

Έχοντας υπόψη: 

1. Τις διατάξεις: 

α. του άρθρου 1 παρ. 1,2και3τουΝ. 1338/1983 «Εφαρ¬ 
μογή του κοινοτικού δικαίου» (Α'34), όπως τροποποιήθη¬ 
κε από το άρθρο 6 του Ν. 1440/1984 «Συμμετοχή της Ελ¬ 
λάδος στο κεφάλαιο στα αποθεματικά και τις προβλέψεις 
της Ευρωπαϊκής Τράπεζας Επενδύσεων στο Κεφάλαιο τη 
Ευρωπαϊκής Κοινότητας Άνθρακος και Χάλυβος και του 
Οργανισμού Εφοδιασμού ΕΥΡΑΤΟΜ» (Α' 70) και του άρ¬ 
θρου 65του Ν. 1892 (ΑΊ01). 

β.του άρθρου 14παρ.4τουΝ. 1316/1983 «Ίδρυση, ορ¬ 
γάνωση και αρμοδιότητες του Εθνικού Οργανισμού Φαρ¬ 
μάκων (ΕΟΦ), της Εθνικής Φαρμακοβιομηχανίας (ΕΦ) και 
της Κρατικής Φαρμακαποθήκης (ΚΦ) και τροποποίηση 
της Φαρμακευτικής νομοθεσίας και άλλες διατάξεις» (Α' 
3), όπως τροποποιήθηκε με το άρθρο 1 παρ. 5 του Ν. 
1965/1991 (Α' 146) και του Ν. 2519/97 (Α' 165). 

γ. του άρθρου 29Ατου Ν. 1558/1986 «Κυβέρνηση και κυ¬ 
βερνητικά όργανα» (Α' 134), όπως αυτό προστέθηκε με το 
άρθρο 27του Ν. 2081/1992 (Α' 154) και αντικαταστάθηκε 
από το άρθρο 1 παρ. 2α του Ν. 2469/1997 (Α'38). 

δ. της με αριθμό 399580/30.10.2001 κοινής απόφασης 
του Πρωθυπουργού και του Υπουργού Γεωργίας «Ανάθε¬ 
ση αρμοδιοτήτων στους Υφυπουργούς Γεωργίας Ευάγ¬ 
γελο Αργύρη και Φώτη Χατζημιχάλη» (Β' 1479). 

2. Την υπ’ αριθμ. 0-59/14.1.2002 εισήγηση του ΕΟΦ. 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

Σκοπός της παρούσας υπουργικής απόφασης είναι η 


τροποποίηση του Παραρτήματος της κοινής υπουργικής 
απόφασης 366527/1996 «Εναρμόνιση της Ελληνικής Νο¬ 
μοθεσίας προς την αντίστοιχη Κοινοτική στον τομέα της 
αξιολόγησης των προσθέτων υλών στην διατροφή των 
ζώων» (ΦΕΚ 1102 Β'/6.12.1996), σε συμμόρφωση προς τις 
διατάξεις της οδηγίας 2001/79 ΕΚ της Επιτροπής της 
17ης Σεπτεμβρίου 2001 «για την τροποποίηση της οδη¬ 
γίας 87/153 ΕΟΚτου Συμβουλίου, για τον καθορισμό κα¬ 
τευθυντήριων γραμμών για την αξιολόγηση των προσθέ¬ 
των που χρησιμοποιούνται για τη διατροφή των ζώων» 
(ΕΕαριθμ. 1267της6.10.2001, σελ. 1). 

Άρθρο 2 

(Άρθρο 1 Οδηγίας 2001/79/ΕΚ) 

Το παράρτημα της κοινής υπουργικής απόφασης 
αριθμ. 366527/6.12.1996 (Β' 1102), αντικαθίσταται με το 
Παράρτημα που προσαρτάται στην παρούσα απόφαση, 
αποτελεί αναπόσπαστο μέρος αυτής και έχει ως εξής: 

ΠΑΡΑΡΤΗΜΑ 
ΜΕΡΟΣ 1 

ΠΡΟΣΘΕΤΑ ΕΚΤΟΣ ΑΠΟ ΜΙΚΡΟΟΡΓΑΝΙΣΜΟΥΣ 
ΚΑΙ ΕΝΖΥΜΑ 

ΓΕΝΙΚΕΣ ΠΑΡΑΤΗΡΗΣΕΙΣ 

Το παρόν έγγραφο παρέχει τις κατευθυντήριες γραμ¬ 
μές για την κατάρτιση των φακέλων των ουσιών και παρα- 
σκευμάτων που υποβάλλονται για έγκριση προκειμένου 
να χρησιμοποιηθούν ως πρόσθετα ζωοτροφών, ή ήδη 
εγκεκριμένων προσθέτων προκειμένου να δοθεί άδεια για 
νέα χρήση τους. Ο όρος «πρόσθετο», κατά την έννοια αυ¬ 
τών των κατευθυντήριων γραμμών, σημαίνει τις χημικώς 
καθορισμένες δραστικές ουσίες ή τα παρασκευάσματα 
που περιέχουν δραστικές ουσίες, στην κατάσταση στην 
οποία θα ενσωματωθούν στα προμείγματα και τις ζωο¬ 
τροφές. Οι φάκελοι πρέπει να επιτρέπουντην αξιολόγηση 
των προσθέτων βάσει του σημερινού επιπέδου γνώσεων 
και την εξασφάλιση της συμμόρφωσής τους με τις βασι¬ 
κές αρχές που έχουν καθορισθεί για την έγκρισή τους, 
όπως αυτές περιλαμβάνονται στις διατάξεις του άρθρου 
3Ατης υπουργικής απόφασης, αριθ. 332792/2001 (ΦΕΚ 
875 Β79.7.2001). 

Όταν ένας φάκελος αφορά πρόσθετο το οποίο αποτε- 
λείται από ή περιέχει γενετικά τροποποιημένους οργανι¬ 
σμούς κατά την έννοια του άρθρου 2, παρ. 1 και 2, της 

Οδηγίας 2001/18/ΕΚ του Συμβουλίου (ΕΕ1_ 106 της 
17.4.2001), ο φάκελος αυτός πρέπει να περιλαμβάνει τις 
πρόσθετες πληροφορίες που καθορίζονται στο άρθρο 7 
της υπουργικής απόφασης 332792/2001 (ΦΕΚ 875 
Β'/2001), επιπλέον των πληροφοριών που απαιτούνται 
από τις παρούσες κατευθυντήριες γραμμές. 

Οι φάκελοι πρέπει να περιλαμβάνουν λεπτομερείς εκ¬ 
θέσεις για όλες τις μελέτες που έχουν εκπονηθεί, παρου- 
σιαζόμενες με τη σειρά και την αρίθμηση που προτείνεται 
σε αυτές τις κατευθυντήριες γραμμές. Πρέπει επίσης να 
περιλαμβάνουν παραπομπές και αντίγραφα όλων των δη¬ 
μοσιευμένων επιστημονικών στοιχείων που σχετίζονται 
με την αξιολόγηση του προσθέτου. Ο φάκελος πρέπει να 
υποβάλλεται και σε ηλεκτρονική μορφή. Σκοπός των με¬ 
λετών είναι να αποδεικνύουν την ασφαλή χρήση του προ¬ 
σθέτου όσον αφορά: 

α) το είδος στόχο στα προτεινόμενα επίπεδα ενσωμά¬ 
τωσης στις ζωοτροφές 

β) εκείνους που ενδέχεται να εκτεθούν στο πρόσθετο 
μέσω της εισπνοής, ή άλλης επαφής με το πρόσθετο δια 
του βλεννογόνου, των οφθαλμών ή του δέρματος κατά τη 
μεταφορά και αποθήκευση του προσθέτου, είτε άμεσα εί¬ 
τε όταν το πρόσθετο είναι ενσωματωμένο στα προμείγ- 
ματα ή τις ζωοτροφές 

γ) τους καταναλωτές που προσλαμβάνουν τρόφιμα που 
προέρχονται από ζώα που έχουν λάβει το πρόσθετο, τα 
οποία ενδέχεται να περιέχουν κατάλοιπα του προσθέτου 
ή των μεταβολιτών του. Αυτό γενικά θα επιτευχθεί με τον 
καθορισμό μέγιστων επιτρεπόμενων ορίων καταλοίπων 
(ΜΗΙ_) και περιόδων αναμονής (ννίΙόόΓανναΙ) 

δ) τα ζώα και τους ανθρώπους μέσω της επιλογής και 
της διάδοσης γονιδίων αντιμικροβιακής ανθεκτικότητας 

ε) το περιβάλλον σε σχέση με το πρόσθετο καθεαυτό ή 
με προϊόντα που προέρχονται από το πρόσθετο είτε άμε¬ 
σα είτε έμμεσα με τα περιττώματα των ζώων. 

Κατά κανόνα πρέπει να υποβάλλονται οι μελέτες που 
αφορούν τον προσδιορισμό της ταυτότητας, των όρων 
χρήσης, των φυσικοχημικών ιδιοτήτων, των μεθόδων 
ελέγχου και της αποτελεσματικότητας του προσθέτου, 
καθώς και της μεταβολικής πορείας και των καταλοίπων, 
των φυσιολογικών και τοξικολογικών επιδράσεών του 
στα είδη στόχους. Όταντο πρόσθετο προορίζεται για μια 
κατηγορία ζώων που ανήκουν σε ένα καθορισμένο είδος, 
πρέπει να εκπονούνται μελέτες αποτελεσματικότητας 
και καταλοίπων στη συγκεκριμένη κατηγορία στόχο. Οι 
μελέτες που είναι αναγκαίες για την αξιολόγηση των κιν¬ 
δύνων που απειλούν την υγεία του ανθρώπου και το πε¬ 
ριβάλλον, εξαρτώνται κυρίως από τη φύση του προσθέ¬ 
του και τις συνθήκες χρήσης του. Ως προς το θέμα αυτό 
δεν εφαρμόζεται κανένας αυστηρός κανόνας. Εφόσον 
απαιτείται θα ζητούνται συμπληρωματικές πληροφο¬ 
ρίες. Κάθε απουσία από το φάκελο στοιχείων που απαι¬ 
τούνται σύμφωνα με τις κατευθυντήριες γραμμές πρέπει 
να αιτιολογείται. Ειδικότερα, η εκπόνηση μελετών μεταλ- 
λαξιγένεσης, καρκινογένεσης και μελετών τοξικότητας 
για την αναπαραγωγή, μπορεί να παραλείπεται μόνον 
εάν η χημική σύνθεση, η πρακτική εμπειρία, ή άλλοι πα¬ 
ράγοντες εύλογα αποκλείουν την εμφάνιση τέτοιων επι¬ 
πτώσεων. 

Όλες οι μελέτες πρέπει να εκπονούνται και να γνωστο¬ 
ποιούνται σύμφωνα μετά κατάλληλα πρότυπα ποιότητας 
[π.χ. ορθή εργαστηριακή πρακτική σύμφωνα με την υπ. 
απόφαση 1146/1988 (ΦΕΚ 669 Β /1988)]. 


Πρέπει να υποβάλλονται εκθέσεις εμπειρογνωμόνων 
για την ποιότητα, την αποτελεσματικότητα και την ασφά¬ 
λεια. Οι συντάκτες τους, οι οποίοι πρέπει να διαθέτουν 
σχετική κατάρτιση και να αναγνωρίζονται ως εμπειρο¬ 
γνώμονες του συγκεκριμένου τομέα, δεν πρέπει να έχουν 
συμμετάσχει προσωπικά στη διεξαγωγή των δοκιμών που 
περιλαμβάνονται στο φάκελο. Οι εκθέσεις πρέπει να αξιο¬ 
λογούν κριτικά την τεκμηρίωση που υποβάλλει ο αϊτών. Η 
απλή πραγματολογική περίληψη δεν είναι επαρκής. 

Οι φυσικοχημικές, τοξικολογικές και οικοτοξικολογικές 
ιδιότητες προσδιορίζονται βάσει των μεθόδων που καθο¬ 
ρίζονται στο Π.Δ. 329/1983 (ΦΕΚ 118 Α78.9.1983) «Ταξι¬ 
νόμηση, συσκευασία και επίβλεψη των επικίνδυνων ου¬ 
σιών σε συμμόρφωση προς τις οδηγίες του Συμβουλίου 
της Ε. Κ. 67/548/ΕΟΚ...» όπως τροποποιήθηκε από την υπ. 
απόφαση ΑΧΣ 388/2001 (Β 170/2002), ή βάσει ενημερω¬ 
μένων μεθόδων που έχουν αναγνωριστεί διεθνώς από 
τους επιστημονικούς κύκλους. Η εφαρμογή άλλων μεθό¬ 
δων πρέπει να αιτιολογείται. 

Κάθε φάκελος θα περιλαμβάνει κατάλληλη περίληψη, 
πρόταση παραρτήματος και, ενδεχομένως, μια μονογρα¬ 
φία. Οι φάκελοι που αφορούν αντιβιοτικά, κοκκιδιοστατι- 
κά και άλλες φαρμακευτικές ουσίες, καθώς και αυξητι¬ 
κούς παράγοντες, πρέπει να περιλαμβάνουν απαραιτή- 
τως μονογραφία συντεταγμένη σύμφωνα με το υπό¬ 
δειγμα που παρατίθεται στο κεφάλαιο V, η οποία να καθι¬ 
στά δυνατή την ταυτοποίηση και τον χαρακτηρισμό του 
σχετικού προσθέτου σύμφωνα με το άρθρο 9Δ της 
υπουργικής απόφασης αριθ. 332792/2001 (Β' 875). Για 
όλα τα πρόσθετα πρέπει να παρέχεται σημείωση ταυτο¬ 
ποίησης σύμφωνα με το υπόδειγμα του κεφαλαίου VI. 

Τα πρόσθετα που προορίζονται αποκλειστικά για τη δια¬ 
τροφή των κατοικίδιων ζώων δεν είναι πάντοτε αναγκαίο 
να υποβάλλονται σε εξίσου διεξοδικές δοκιμές για την 
ανίχνευση τυχόν χρόνιων τοξικών, μεταλλαξιογόνων, 
αναπαραγωγικών τοξικών ή καρκινογόνων συνεπειών, 
όπως τα πρόσθετα που προορίζονται για τη διατροφή ζώ¬ 
ων από τα οποία παράγονται προϊόντα για κατανάλωση 
από τον άνθρωπο. Στα κατοικίδια ζώα δεν απαιτείται η εκ¬ 
πόνηση μελετών καταλοίπων. 

Η μελέτη της μεταβολικής πορείας του προσθέτου σε 
ζώα στόχους από τα οποία παράγεται τροφή για τον άν¬ 
θρωπο και πειραματόζωα που χρησιμοποιούνται για δοκι¬ 
μές τοξικότητας είναι αναγκαία προκειμένου: 

α) να εξασφαλιστεί η εξαγωγή κατάλληλων στοιχείων 
για την τοξικότητα του μητρικού προσθέτου και κάθε με¬ 
ταβολίτη παραγόμενου στο είδος στόχο στον οποίο ενδέ¬ 
χεται να εκτεθεί ο καταναλωτής. Για το σκοπό αυτό, είναι 
σημαντική η σύγκριση της μεταβολικής πορείας του προ¬ 
σθέτου στα ζωικά είδη στόχους και τα πειραματόζωα που 
χρησιμοποιούνται για τις δοκιμές τοξικότητας 

β) να προσδιοριστεί και να ποσοτικοποιηθεί το κατάλ¬ 
ληλο (-α) κατάλοιπο (-α)-ιχνηθέτης(-ες) που θα χρησιμο- 
ποιηθεί(-ούν) για τον καθορισμό του ΜΒΕ για το κατάλοι¬ 
πο ιχνηθέτη και των περιόδων αναμονής για το τελικό 


προϊόν. 

ΠΕΡΙΕΧΟΜΕΝΑ 

1. Κεφάλαιο 1: Περίληψη των στοιχείων του 

φακέλου.9 

2. Κεφάλαιο II. Ταυτότητα χαρακτηριστικά και 

όροι χρησιμοποίησης της πρόσθετης ύλης, 
μέθοδοι ελέγχου.9 

2.1 Ταυτότητα του προσθέτου.9 

2.2 Χαρακτηριστικά της ενεργού ουσίας.9 

2.3 Χαρακτηριστικά του προσθέτου: Φυσικοχημικές 

και τεχνολογικές ιδιότητες.10 

2.4 Όροι χρήσης του προσθέτου.11 

2.5 Μέθοδοι ελέγχου.12 

3. Κεφάλαιο III. Μελέτες σχετικά με την 

αποτελεσματικότητα του προσθέτου.13 

3.1 Μελέτη των επιπτώσεων στις ζωοτροφές .13 

3.2 Μελέτη των επιπτώσεων στα ζώα .13 

3.3 Μελέτες για την ποιότητα της ζωικής 

παραγωγής.17 

3.4 Μελέτες για τις επιπτώσεις στα χαρακτηρι¬ 
στικά των ζωικών αποβλήτων.17 

4. Κεφάλαιο IV: Μελέτες σχετικά με την 

ασφαλή χρήση του προσθέτου.17 

4.1. Μελέτες στα είδη στόχους.18 

4.2. Μελέτες σε πειραματόζωα.22 

4.3. Αξιολόγηση της ασφάλειας για τον άνθρωπο 

καταναλωτή.27 

4.4. Αξιολόγηση της ασφάλειαςτων εργαζομένων...31 

4.5. Αξιολόγηση περιβαλλοντικών κινδύνων.33 

5. Κεφάλαιο V: Υπόδειγμα μονογραφίας.39 

5.1 Ταυτότητα του προσθέτου.39 

5.2 Χαρακτηριστικά της δραστικής ουσίας.40 

5.3 Φυσικοχημικές, τεχνολογικές και βιολογικές 

ιδιότητες του προσθέτου.40 

5.4 Μέθοδοι ελέγχου.41 

5.5 Βιολογικές ιδιότητες του προσθέτου .41 


5.6 Λεπτομέρειες των ποσοτικών και ποιοτικών 
καταλοίπων σε ιστούς στόχους, εφόσον 
υπάρχουν, τα οποία βρέθηκαν στη ζωική 
παραγωγή σύμφωνα με την μελετώμενη 


χρήση του προσθέτου.42 

5.7 Αναφέρονται, κατά περίπτωση, η ΑϋΙ, τα 

προσδιοριζόμενα ΜΒΙ και η περίοδος 
αναμονής.42 

5.8 Άλλα κατάλληλα χαρακτηριστικά για την 

ταυτοποίηση του προσθέτου.42 

5.9 Όροι χρήσης.42 

5.10 Ημερομηνία .42 

6. Κεφάλαιο VI: Υπόδειγμα σημείωσης 

ταυτοποίησης.42 

7. Κεφάλαιο VII: Ανανέωση της έγκρισης 
προσθέτων η έγκριση των οποίων συνδέεται 
με κάποιον υπεύθυνο για την κυκλοφορία 

τους στο εμπόριο.44 


8. Κεφάλαιο VIII: Νέα αίτηση που βασίζεται στην 
πρώτη έγκριση που χορηγήθηκε σε πρόσθετο η 
έγκριση του οποίου συνδέεται με κάποιον 
υπεύθυνο για την κυκλοφορία τους στο 
εμπόριο.46 

1. Κεφάλαιο I: Περίληψη των στοιχείων του φακέλου 

Η περίληψη πρέπει να ακολουθεί τη σειρά των κατευθυ¬ 
ντήριων γραμμών και να αναφέρεται σε όλα τα μέρη, πα- 
ραπέμποντας στις σχετικές σελίδεςτου φακέλου. Πρέπει 
να περιλαμβάνει πρόταση η οποία να καλύπτει όλους 
τους όρους για τη χορήγηση της ζητούμενης έγκρισης. 

2. Κεφάλαιο II: Ταυτότητα, χαρακτηριστικά και όροι 
χρησιμοποίησης του πρόσθετου, μέθοδοι ελέγχου 

2.1 Ταυτότητα του προσθέτου 

2.1.1 Προτεινόμενη(-ες) εμπορική(-ες) ονομασία(-ες) 


2.1.2 Τύπος προσθέτου ανάλογα με τη βασική εφαρμο¬ 
γή του. Όταν είναι δυνατό, πρέπει να περιλαμβάνονται 
ενδείξεις του (των) τρόπου (-ων) δράσης. Κάθε άλλη χρή¬ 
ση της δραστικής ουσίας πρέπει να προσδιορίζεται. 

2.1.3 Ποιοτική και ποσοτική σύσταση (δραστική ουσία, 
άλλα συστατικά, ξένες προσμείξεις, αποκλίσεις από παρ¬ 
τίδα σε παρτίδα). Σε περίπτωση που η δραστική ουσία 
αποτελεί μείγμα δραστικών συστατικών, τα οποία διακρί- 
νονται σαφώς μεταξύ τους, τα κύρια συστατικά περιγρά- 
φονται ξεχωριστά και δίδονται οι αναλογίες του μείγμα¬ 
τος. 

2.1.4 Φυσική κατάσταση, κατανομή μεγέθους σωματι¬ 
δίων, σχήμα σωματιδίων, πυκνότητα, φαινόμενη πυκνότη¬ 
τα. Για τα υγρά: ιξώδες, επιφανειακή τάση. 

2.1.5 Μέθοδος παρασκευής, συμπεριλαμβανομένης 
κάθε ειδικής κατεργασίας. 

2.2 Χαρακτηριστικά της ενεργού ουσίας 

2.2.1 Κοινόχρηστη ονομασία, χημική ονομασία κατά την 
ονοματολογία ΙΙΙΡΑΘ (Διεθνής Ένωση Θεωρητικής και 
Εφαρμοσμένης Χημείας), άλλες διεθνείς κοινόχρηστες 
ονομασίες και συντομογραφίες. Αριθμός ΘΑδ (ΘΤιθγπϊοθΙ 
Α05ίΓ30ΐ δΘΓνίΟΘ Νυιτιόθΐ·). 

2.2.2 Συντακτικός τύπος, μοριακός τύπος και μοριακό 
βάρος. 

Γ ια δραστικές ουσίες που αποτελούν προϊόντα ζύμω¬ 
σης: μικροβιακή καταγωγή (ονομασία και τόπος της συλ¬ 
λογής της καλλιέργειας αναγνωρισμένης ως διεθνούς 
αρχής κατάθεσης, κατά προτίμηση στην Ευρωπαϊκή 
Ένωση, όπου έχει κατατεθεί το στέλεχος, αριθμός κατά¬ 
θεσης και όλα τα σχετικά μορφολογικά, φυσιολογικά, γε¬ 
νετικά και μοριακά χαρακτηριστικά για την ταυτοποίησή 
του). Γ ια τα γενετικά τροποποιημένα στελέχη, πρέπει να 
παρέχονται πληροφορίες σχετικά με τη γενετική τροπο¬ 
ποίηση. 

2.2.3 Καθαρότητα 

Ταυτοποίηση και ποσοτικός προσδιορισμός των συντε- 
λούμενων χημικών και μικροβιακών προσμείξεων και το- 
ξικών ουσιών, επιβεβαίωση της απουσίας οργανισμών 
παραγωγής. 

2.2.4 Σχετικές ιδιότητες 

Φυσικές ιδιότητες των χημικώς καθορισμένων ουσιών: 
σταθερά διαστάσεως, ρΚ3, ηλεκτροστατικές ιδιότητες, ση¬ 
μείο τήξεως, σημείο ζέσεως, πυκνότητα, τάση ατμών, δια¬ 
λυτότητα στο νερό και στους οργανικούς διαλύτες, Κονν και 
Κοο φάσματα μάζας και απορρόφησης, στοιχεία ΝΜΒ, πι¬ 
θανά ισομερή και άλλες σχετικές φυσικές ιδιότητες. 

2.2.5 Παρασκευή, μέθοδοι καθαρισμού και χρησιμοποι¬ 
ούμενα μέσα και, για προϊόντα ζύμωσης, αποκλίσεις από 
παρτίδα σε παρτίδα. 

2.3 Χαρακτηριστικά του προσθέτου: Φυσικοχημικές και 
τεχνολογικές ιδιότητες 

2.3.1 Σταθερότητα κάθε παρασκευάσματος του προ¬ 
σθέτου κατά την έκθεση σε ατμοσφαιρικούς παράγοντες 
όπως φως, θερμοκρασία, ρΗ, υγρασία, οξυγόνο και υλικό 
συσκευασίας. Αναμενόμενος χρόνος ζωής του προσθέ¬ 
του όπως κυκλοφορεί στην αγορά. 

2.3.2 Σταθερότητα κάθε παρασκευάσματος του προ¬ 
σθέτου κατά την παρασκευή και αποθήκευση των προ- 
μειγμάτων και των ζωοτροφών, ιδίως σταθερότητα σε πι¬ 
θανές συνθήκες παραγωγής/αποθήκευσης (θερμότητα, 
υγρασία, πίεση/διάτμηση, χρόνος και υλικό συσκευα¬ 
σίας). Ενδεχόμενα προϊόντα αποσύνθεσης ή διάσπασης. 
Αναμενόμενος χρόνος ζωής του προσθέτου. 

2.3.3 Άλλες κατάλληλες φυσικοχημικές και τεχνολογι¬ 
κές ιδιότητες προκειμένου να παραχθούν και διατηρη¬ 
θούν ομοιογενή μείγματα στα προμείγματα και τις ζωο¬ 
τροφές, ηλεκτροστατικές και αντισκονιακές ιδιότητες, 
διαλυτότητα στα υγρά. 

2.3.4 Ενδεχόμενες ασυμβατότητες ή αλληλεπιδράσεις 
με ζωοτροφές, φορείς, άλλα εγκεκριμένα πρόσθετα ή 
φάρμακα. 

2.4 Όροι χρήσης του προσθέτου 

2.4.1 Όταν ένα πρόσθετο συνεπάγεται σημαντικές τε¬ 
χνολογικές και ζωοτεχνικές επιπτώσεις, πρέπει να πληροί 
τις απαιτήσεις αμφότερων των αξιώσεων. Οι αξιώσεις για 
κάθε πρόσθετο πρέπει να αναγνωρίζονται και να αιτιολο¬ 
γούνται. 

2.4.2 Προτεινόμενητεχνολογική χρήση στηνπαραγωγή 
ζωοτροφών ή, ενδεχομένως, σε πρώτες ύλες. 

2.4.3 Προτεινόμενος τρόπος χρήσης στη διατροφή των 
ζώων (π.χ. ζωικά είδη ή κατηγορίες και ομάδα ηλι¬ 
κίας/στάδιο παραγωγής ζώου, τύπος ζωοτροφής και 
αντενδείξεις). 

2.4.4 Προτεινόμενη μέθοδος και επίπεδο ενσωμάτωσης 
σε προμείγματα και ζωοτροφές ή, ενδεχομένως, πρώτες 
ύλες, εκφραζόμενο ως αναλογία του προσθέτου και των 
χημικώς καθορισμένων ουσιών κατά βάρος για τα προ¬ 
μείγματα, τις ζωοτροφές ή, ενδεχομένως, τις πρώτες 
ύλες, με προτεινόμενη δόση στην τελική ζωοτροφή και 
προτεινόμενη διάρκεια περιόδου χορήγησης και αναμο¬ 
νής, κατά περίπτωση. 

2.4.5 Πρέπει να παρέχονται στοιχεία από άλλες γνω¬ 
στές χρήσεις της δραστικής ουσίας (π.χ. σε τρόφιμα, 
στην ιατρική ή στην κτηνιατρική, στη γεωργία και τη βιο¬ 
μηχανία). 

2.4.6 Προτεινόμενο δελτίο δεδομένων ασφαλείας υλι¬ 
κού όπως προβλέπεται στην κοινή υπουργική απόφαση 
αριθ. 508/1991 (Β' 886), το οποίο προσδιορίζει και αναλύ¬ 
ει τις λεπτομερείς ρυθμίσεις για το σύστημα ειδικής πλη¬ 
ροφόρησης σχετικά με τα επικίνδυνα παρασκευάσματα 
κατ'εφαρμογή των διατάξεων της κοινής υπουργικής 
απόφασης αριθ. 1197/1989 (Β' 567/1990) και, εάν είναι 
αναγκαίο, προτεινόμενα μέτρα για την πρόληψη των κιν¬ 
δύνων στους χώρους εργασίας και μέσα προστασίας κα¬ 
τά την παραγωγή, μεταφορά και αποθήκευση, κατά τη 
χρήση και τη διάθεση. 

2.5 Μέθοδοι ελέγχου 

2.5.1. Περιγραφή των μεθόδων που χρησιμοποιήθηκαν 
για τον καθορισμό των κριτηρίων που αναφέρονται στα ση¬ 
μεία 2.1.3,2.1.4, 2.2.3, 2.2.4,2.3.1,2.3.2, 2.3.3, και 2.3.4. 

2.5.2. Περιγραφή των μεθόδων ποιοτικής και ποσοτικής 
ανάλυσης για το συνήθη έλεγχο της δραστικής ουσίας 
στα προμείγματα και τις ζωοτροφές. Η εγκυρότητα της 
μεθόδου αυτής πρέπει να επιβεβαιωθεί σε δοκιμασία δα¬ 
κτυλίου που περιλαμβάνει τέσσερα τουλάχιστον εργα¬ 
στήρια, ή να επιβεβαιωθεί εσωτερικά σύμφωνα με τις διε¬ 
θνείς εναρμονισμένες κατευθυντήριες γραμμές για τον 
εσωτερικό έλεγχο εγκυρότητας των μεθόδων ανάλυσης 
(1) σε σχέση με τις ακόλουθες παραμέτρους: ικανότητα 
εφαρμογής, επιλεκτικότητα, βαθμονόμηση, ακρίβεια, εύ¬ 
ρος, όριο ανίχνευσης, όριο ευαισθησίας ποσοτικού προσ¬ 


διορισμού, ανθεκτικότητα και πρακτικότητα. Η αξιολόγη¬ 
ση των ανωτέρω χαρακτηριστικών πρέπει να αποδεικνύε- 
ται (2.5.4). 

2.5.3. Περιγραφή των μεθόδων ποιοτικής και ποσοτικής 
ανάλυσης για τον προσδιορισμό του (των) κατάλοιπου ί¬ 
ων) ιχνηθέτη(-ών) (2) της δραστικής ουσίας σε ιστούς 
στόχους και ζωικά προϊόντα. 

2.5.4 Οι μέθοδοι που αναφέρθηκαν στα σημεία 2.5.2 και 
2.5.3 πρέπει να συνοδεύονται από πληροφορίες όσον 
αφορά την χρησιμοποιούμενη μέθοδο δειγματοληψίας, 
το ποσοστό ανάκτησης, την ορθότητα, την ακρίβεια, τα 
όρια ανίχνευσης, τα όρια ποσοτικού προσδιορισμού και 
τη χρησιμοποιούμενη διαδικασία ελέγχου εγκυρότητας. 
Πρέπει να διατίθενται πρότυπα αναφοράς της δραστικής 
ουσίας ή/και του (των) κατάλοιπου (-ων) ιχνηθέτη(-ών), 
καθώς και πληροφορίες σχετικά με τις βέλτιστες συνθή¬ 
κες αποθήκευσης για αυτά τα πρότυπα αναφοράς. 

Κατά το σχεδίασμά των μεθόδων, πρέπει να λαμβάνεται 
υπόψη το γεγονός ότι τα όρια του ποσοτικού προσδιορι¬ 
σμού τους πρέπει να βρίσκονται κάτω από το ΜΒΙ_. Επι¬ 
πλέον, πρέπει να λαμβάνεται υπόψη η καταλληλότητά 
τους για τρέχουσες μεθόδους ανάλυσης. 

3. Κεφάλαιο III. Μελέτες σχετικά με την αποτελεσματι- 
κότητα του προσθέτου 

3.1 Μελέτη των επιπτώσεων στις ζωοτροφές 

Οι μελέτες αυτές αφορούν τεχνολογικά πρόσθετα όπως 
αντιοξειδωτικά, συντηρητικά, συνδετικές ύλες, γαλακτω- 
ματοποιητές, σταθεροποιητές, πηκτικά μέσα, τροποποιη- 
τές ρΗ κ.λ.π., που χρησιμοποιούνται για τη βελτίωση ή τη 
σταθεροποίηση των χαρακτηριστικών των προμειγμάτων 
καιτων ζωοτροφών, αλλά δεν έχουν άμεσες βιολογικές επι¬ 
δράσεις στη ζωική παραγωγή. Όλες οι δραστηριότητες που 
αναφέρονται ή οι επιδράσεις των προσθέτων πρέπει να αι¬ 
τιολογούνται με επιστημονικά στοιχεία. 

Η αποτελεσματικότητα του προσθέτου πρέπει να απο- 
δεικνύεται βάσει κατάλληλων κριτηρίων, όπως αυτά χρη¬ 
σιμοποιούνται σε αναγνωρισμένες αποδεκτές μεθόδους, 
σύμφωνα με τις προβλεπόμενες συνθήκες χρήσης, σε σύ¬ 
γκριση με τις κατάλληλες ζωοτροφές μάρτυρες. Οι μελέ¬ 
τες αυτές πρέπει να σχεδιάζονται και να διενεργούνται 
έτσι ώστε να καθίσταται δυνατή η στατιστική εκτίμηση. 

Παρέχονται πλήρεις πληροφορίες για τις δραστικές ου¬ 
σίες, τα παρασκευάσματα, τα προμείγματα και τις ζωο¬ 
τροφές που εξετάζονται, ενώ παρατίθεται και ο αριθμός 
αναφοράς των παρτίδων και οι λεπτομερείς συνθήκες 
επεξεργασίας και δοκιμών. Για κάθε πείραμα πρέπει να 
περιγράφονται οι θετικές και αρνητικές τεχνολογικές και 
βιολογικές επιδράσεις. 

3.2 Μελέτη των επιπτώσεων στα ζώα 

Οι μελέτες για τα ζωοτεχνολογικά πρόσθετα πρέπει να 
εκπονούνται σε είδη στόχους/κατηγορίες ζώων για τις 
οποίες προορίζεται το πρόσθετο, σε σύγκριση με αρνητι¬ 
κές ομάδες μάρτυρες (χωρίς αντιβιοτικά, αυξητικούς πα¬ 
ράγοντες ή άλλες φαρμακευτικές ουσίες) και, ενδεχομέ¬ 
νως, με ομάδες στις οποίες χορηγούνται στη συνιστώμε- 
νη δοσολογία ζωοτροφές που περιέχουν εγκεκριμένα 
από την ΕΕ πρόσθετα γνωστής αποτελεσματικότητας 
(θετικός έλεγχος). 


(1) Έλεγχος εγκυρότητας μεθόδων-Ένας εργαστηριακός οδηγός, Γραμματεία ΕΙΙΒΑΟΗΕΜ, Εργαοτήριο Κρατικού Χημείου, Τβά- 
όίηρίοη, Ηνωμένο Βασίλειο, 1996. 

(2) Το κατάλοιπο ιχνηθέτης είναι κατάλοιπο η συγκέντρωση του οποίου βρίσκεται σε γνωστή σχέση με την ταχύτητα με την οποία 
η συγκέντρωση του συνολικού καταλοίπου στον ιστό στόχο μειώνεται στο μέγιστο επιτρεπόμενο όριο καταλοίπων. 

Τα χρησιμοποιούμενα ζώα πρέπει να είναι υγιή και κατά 
προτίμηση να προέρχονται από ομοιογενή ομάδα. 

Οι μελέτες πρέπει να επιτρέπουν την αξιολόγηση της 
αποτελεσματικότητας του προσθέτου σύ μφωνα με τη γε¬ 
ωργική πρακτική της ΕΕ. Για όλες τις δοκιμές πρέπει να 
χρησιμοποιούνται παρόμοιοι σχεδιασμοί πρωτοκόλλων, 
όπου αυτό είναι δυνατό, έτσι ώστε να καθίσταται σε τελι¬ 
κή ανάλυση δυνατός ο έλεγχος της ομοιογένειας των 
στοιχείων και η συλλογή τους (εφόσον αυτό αναφέρεται 
στις δοκιμές) για στατιστική εκτίμηση. 

Δεν συνιστάται ενιαίος σχεδιασμός, αντίθετα παρέχε¬ 
ται στους επιστήμονες η διακριτική ευχέρεια επιλογής κα¬ 
τά το σχεδίασμά και τη διεξαγωγή των μελετών. Ο χρησι¬ 
μοποιούμενος πειραματικός σχεδιασμός πρέπει να αιτιο¬ 
λογείται ανάλογα με την αξίωση για τη χρήση του 
προσθέτου, καθώς και να λαμβάνει υπόψη την κατάλληλη 
στατιστική ισχύ. 

3.2.1 Για τα κοκκιδιοστατικά και τις άλλες φαρμακευτι¬ 
κές ουσίες 

Πρέπει πρωτίστως να δίνεται σημασία στη διαπίστωση 
της ειδικής επενέργειας [π.χ. ελεγχόμενα είδη, επηρεα¬ 
ζόμενο^) στάδιο(-α) κύκλου ζωής] και ιδίως στιςπροφυ- 
λακτικές ιδιότητες (π.χ. νοσηρότητα, θνησιμότητα, αριθ¬ 
μός ωοκύστεων και έκταση αλλοιώσεων). 

Παρέχονται πληροφορίες σχετικά με το αποτέλεσμα 
της απόδοσης της ζωοτροφής και με την αύξηση του βά¬ 
ρους του ζωντανού ζώου. 

Τα απαιτούμενα στοιχεία αποτελεσματικότητας συνε¬ 
πάγονται τρία στάδια πειραματισμού στα ζώα για τα 
οποία προορίζεται η ουσία: 

α) ελεγχόμενα πειράματα κλωβοστοιχίας (απλές και 
σύνθετες μολύνσεις) 

β) ελεγχόμενες μελέτες σε κλωβούς στο επίπεδο του 
δαπέδου (εξομοιωμένες συνθήκες χρήσης) 

γ) ελεγχόμενες δοκιμές κάτω από φυσικές συνθήκες 
(συνθήκες πραγματικής χρήσης). 

Ταυτόχρονα, και εφόσον ενδείκνυται, στο πλαίσιο των 
δοκιμών αποτελεσματικότητας, πρέπει να καταγράφο¬ 
νται πρόσθετα στοιχεία ώστε να καθίσταται δυνατή η 
αξιολόγηση των συνεπειών στην ανάπτυξη και την αξιο¬ 
ποίηση της ζωοτροφής (πάχυνση πουλερικών, ωοτόκες 
όρνιθες και κουνέλια), και οι επιπτώσεις στη γονιμότητα 
των αυγών και εκκολαπτικότητα (εκτροφή πτηνών). 

3.2.2 Για άλλα ζωοτεχνικά πρόσθετα 

Πρέπει να παρέχονται πληροφορίες για τις επιδράσεις 
στη λήψη τροφής, το σωματικό βάρος, την απόδοση της 
ζωοτροφής (κατά προτίμηση με βάση ξηρές τροφές), την 
ποιότητα και την αποδοτικότητα του προϊόντος και κάθε 
άλλη παράμετρο ή όφελος για το ζώο, το περιβάλλον, τον 
παραγωγό ή τον καταναλωτή. Οι μελέτες πρέπει να περι¬ 
λαμβάνουν, κατά περίπτωση, ένδειξη για τη σχέση δοσο¬ 
λογίας/ αποτελέσματος. 

3.2.3 Πειραματικές συνθήκες 

Οι δοκιμές πρέπει να διεξάγονται σε δύο τουλάχιστον 
διαφορετικές τοποθεσίες. Πρέπει να αναφέρονται ξεχω¬ 
ριστά, παρέχοντας λεπτομέρειες για τους ελέγχους και 
κάθε πειραματική επεξεργασία. Το πρωτόκολλο δοκιμών 
καταρτίζεται προσεκτικά σε σχέση με τα ακόλουθα γενι¬ 
κά περιγραφικά στοιχεία: 

3.2.3.1 Αγέλες ή κοπάδια: τοποθεσία και μέγεθος, συν¬ 
θήκες διατροφής και εκτροφής, μέθοδος διατροφής. Γ ια 
τα υδρόβια είδη: μέγεθος και αριθμός δεξαμενών ή κλω¬ 
βών στα εκτροφεία και ποιότητα νερού. 


3.2.3.2 Ζώα: είδη (για υδρόβια είδη που προορίζονται 
για κατανάλωση από τον άνθρωπο, η ταυτοποίηση πρέπει 
να γίνεται με το κοινό όνομά τους ακολουθούμενο σε πα¬ 
ρένθεση από το λατινικό τους όνομα ή την περιγραφή 
τους κατάτο σύστημα του Λινναίου), φυλή, ηλικία, φύλο, 
μέθοδο ταυτοποίησης, στάδιο φυσιολογίας και γενική κα¬ 
τάσταση υγείας. 

3.2.3.3 Αριθμός ομάδων δοκιμών και ομάδων μαρτύ¬ 
ρων, καθώς και αριθμός ζώων κάθε ομάδας. Ο αριθμός 
των ζώων που συμμετέχουν στις δοκιμές πρέπει να επι¬ 
τρέπει τη στατιστική ανάλυση. Οι μέθοδοι στατιστικής 
εκτίμησης πρέπει να δηλώνονται. Προκειμένου να πα¬ 
ρουσιαστεί το αναφερόμενο αποτέλεσμα πρέπει να πα¬ 
ρατίθενται τουλάχιστον τρεις (3) ανεξάρτητες συγκρίσι¬ 
μες δοκιμές στο επίπεδο ρ<0,05 σε κάθε κατηγορία(-ίες) 
ζώων. Στην περίπτωση των μηρυκαστικών μπορεί να γίνει 
αποδεκτό χαμηλότερο επίπεδο πιθανότητας της τάξης 
του ρ<0,10. Η έκθεση πρέπει να περιλαμβάνει όλα τα ζώα 
ή τις πειραματικές μονάδες που συμμετέχουν στις δοκι¬ 
μές. Περιπτώσεις οι οποίες δεν είναι δυνατόν να αξιολο¬ 
γηθούν λόγω έλλειψης ή απώλειας στοιχείων πρέπει να 
αναφέρονται, όπως επίσης και η κατανομή τους εντός 
των ομάδων των ταξινομημένων ζώων. 

3.2.3.4 Σιτηρέσια: περιγραφή παρασκευής και ποσοτι¬ 
κή σύσταση του (των) σιτηρεσίου(-ων) όσον αφορά τα 
χρησιμοποιούμενα συστατικά, τις σχετικές θρεπτικές ου¬ 
σίες (αναλυτικές τιμές) και την ενέργεια. Αρχεία πρόσλη¬ 
ψης τροφής. 

3.2.3.5 Η συγκέντρωση της δραστικής ουσίας (και, ανά¬ 
λογα με την περίπτωση, των ουσιών που χρησιμοποιήθη¬ 
καν για λόγους σύγκρισης) στις ζωοτροφές πρέπει να 
υπολογίζεται με ανάλυση ελέγχου, χρησιμοποιώντας την 
κατάλληλη αναγνωρισμένη μέθοδο. Αριθμός (-οί) αναφο¬ 
ράς των παρτίδων. 

3.2.3.6 Ημερομηνία και ακριβής διάρκεια της δοκιμής. 
Ημερομηνία και χαρακτήρας των εξετάσεων που πραγ¬ 
ματοποιήθηκαν. 

3.2.3.7 Μελέτες καθορισμού δοσολογίας: σκοπός των 
μελετών αυτών είναι να αιτιολογηθεί η επιλογή μιας δό¬ 
σης ή ενός φάσματος δόσεων που φέρεται να έχει τη μέ- 
γιστη αποτελεσματικότητα. Ο καθορισμός της δοσολο¬ 
γίας θα βασιστεί σε έλεγχο (χωρίς αντιβιοτικά, αυξητι¬ 
κούς παράγοντες ή άλλες φαρμακευτικές ουσίες) και 
τουλάχιστον τρία μη μηδενικά επίπεδα σε ζώα στόχους. 

3.2.3.8 Η χρονική στιγμή εμφάνισης και η διάδοση κάθε 
ανεπιθύμητου αποτελέσματος επεξεργασίας σε άτομα ή 
ομάδες πρέπει να αναφέρεται (παρατίθενται λεπτομέρει¬ 
ες του προγράμματος παρατήρησης που χρησιμοποιή¬ 
θηκε στη μελέτη). 

3.2.3.9 Όλα τα πρόσθετα που μελετήθηκαν σε συνθήκες 
αγροκτήματος πρέπει να παρέχουν έγκυρες αποδείξεις 
ασφάλειας για το χρήστη, τον καταναλωτή, τα ζώα καιτο πε¬ 
ριβάλλον. Όταν ένα πρόσθετο δεν ικανοποιείτις απαιτήσεις 
ασφάλειας του καταναλωτή, κάθε έρευνα που διεξάγεται 
πρέπει να σχεδιάζεται έτσι ώστε να αποτρέπεται η είσοδος 
των ζωικών προϊόντων που προέρχονται από τα ζώα των δο¬ 
κιμών στην ανθρώπινη τροφική αλυσίδα. 

3.3 Μελέτες για την ποιότητα της ζωικής παραγωγής 

Οι οργανοληπτικές, διατροφικές, υγειονολογικές και 

τεχνολογικές ιδιότητες των ζωικών προϊόντων πρέπει να 
εξετάζονται καταλλήλως. 

3.4 Μελέτες για τις επιπτώσεις στα χαρακτηριστικά των 
ζωικών αποβλήτων. 

Εάν το πρόσθετο προορίζεται για τη μετατροπή ορι¬ 
σμένων χαρακτηριστικών των ζωικών αποβλήτων (π.χ. 
άζωτο, φώσφορος, οσμή, όγκος), τότε απαιτούνται μελέ¬ 
τες που να αποδεικνύουντις ιδιότητες αυτές. 

4. Κεφάλαιο IV: Μελέτες σχετικά με την ασφαλή χρήση 
του προσθέτου 

Οι μελέτες που σκιαγραφούνται σε αυτό το κεφάλαιο 
πρέπει να επιτρέψουν την αξιολόγηση: 

- της ασφαλούς χρήσης του προσθέτου στα είδη στό¬ 
χους, 

- κάθε κινδύνου που συνδέεται με την επιλογή ή/και τη 
μεταφορά ανθεκτικότητας σε αντιβιοτικά και την αυξημέ¬ 
νη αντοχή και αποβολή εντεροπαθογόνων, 

- των κινδύνων που ενδέχεται να συνεπάγεται για τον κα¬ 
ταναλωτή η κατανάλωση τροφίμων που περιέχουν κατά¬ 
λοιπα του προσθέτου ή των μεταβολιτών του, 

- των κινδύνων που παρουσιάζει η εισπνοή του προσθέ¬ 
του, ή άλλη επαφή με το προσθετικό δια του βλεννογό¬ 
νου, των οφθαλμών ή του δέρματος των ανθρώπων που 
το μεταχειρίζονται ως έχει είτε ενσωματωμένο στα προ- 
μείγματα ή τις ζωοτροφές, 

- του κινδύνου των επιπτώσεων στο περιβάλλον από το 
πρόσθετο καθεαυτό ή από προϊόντα που προέρχονται 
από το πρόσθετο είτε άμεσα είτε/και έμμεσα με τα περιτ¬ 
τώματα των ζώων. 

Οι γνωστές ασυμβατότητες ή/και αλληλεπιδράσεις με¬ 
ταξύ του προσθέτου και των κτηνιατρικών φαρμάκων 
ή/και συστατικών του σιτηρεσίου του συγκεκριμένου εί¬ 
δους πρέπει να λαμβάνονται υπόψη. 

Οι μελέτες αυτές θα απαιτούνται κανονικά στο σύνολό 
τους για κάθε πρόσθετο, εκτός εάν η οδηγία προβλέπει ει¬ 
δική εξαίρεση ή τροποποίηση. 

Μια πιο περιορισμένη αίτηση που αφορά προτεινόμενη 
επέκταση της εγκεκριμένης χρήσης σε είδη τα οποία πα¬ 
ρουσιάζουν φυσιολογικές και μεταβολικές ομοιότητες με 
εκείνα για τα οποία η χρήση του πρόσθετου έχει ήδη 
εγκριθεί, θα γίνεται κανονικά αποδεκτή. Αυτό το περιορι¬ 
σμένο σύνολο στοιχείων πρέπει να αποδεικνύειτην ασφά¬ 
λεια για το νέο είδος και την απουσία σημαντικών διαφο¬ 
ρών όσον αφορά την μεταβολική πορεία και τα κατάλοιπα 
στους βρώσιμους ιστούς. Το προτεινόμενο ΜΒΙ. και η πε¬ 
ρίοδος αναμονής για το είδος πρέπει να αιτιολογούνται. 

Προκειμένου να εκτιμηθούν οι κίνδυνοι για τον κατανα¬ 
λωτή και ακολούθως να προσδιορισθεί το ΜΒΙ. και η πε¬ 
ρίοδος αναμονής, πρέπει να παρέχονται οι ακόλουθες 
πληροφορίες: 

- η χημική σύνθεση της δραστικής ουσίας, 

- ο μεταβολισμός στα προτεινόμενα είδη στόχους, 

- η φύση των καταλοίπων σε αυτά τα είδη στόχους, 

- μελέτη αραίωσης των καταλοίπων στους ιστούς, 

- στοιχεία για τις βιολογικές επιδράσεις της δραστικής 
ουσίας και των μεταβολιτών της. 

Η γνώση της βιοδιαθεσιμότηταςτων καταλοίπων (ασύν¬ 
δετων και συνδεόμενων) ενδέχεται επίσης να είναι χρήσι¬ 
μη, κυρίως όταν παράγονται πολλοί μεταβολίτες και δεν 
παρατηρούνται κατάλοιπα ιχνηθέτες (βλέπε σημείο 
4.1.3.3). 

Επιπλέον, η γνώση της σύνθεσης και των φυσικοχημι¬ 
κών και βιολογικών ιδιοτήτων των κύριων αποβαλλομέ- 
νων υλών που προέρχονται από το πρόσθετο είναι ανα¬ 
γκαία για τον καθορισμό της έκτασης των μελετών που 
απαιτούνται για την αξιολόγηση του κινδύνου δυσμενών 


επιπτώσεων ή παραμονής στο περιβάλλον (βλέπε σημείο 
4.5). 

4.1 Μελέτες στα είδη στόχους 

4.1.1 Δοκιμές αντοχής στα είδη στόχους/κατηγορίες 
ζώων 

Ο σκοπός είναι να προσδιορισθεί ένα περιθώριο ασφά¬ 
λειας (δηλαδή ένα περιθώριο ανάμεσα στο προτεινόμενο 
ανώτατο επίπεδο δόσης στις ζωοτροφές και το ελάχιστο 
επίπεδο που προκαλεί δυσμενείς επιδράσεις). Εντούτοις, 
ένα περιθώριο ασφάλειας με συντελεστή τουλάχιστον δέ¬ 
κα θεωρείται επαρκές ώστε να μην απαιτούνται περαιτέ¬ 
ρω δοκιμές. Μια τέτοια δοκιμή ανοχής πρέπει να διενερ- 
γείται στα είδη στόχους/κατηγορίες ζώων κατά προτίμη¬ 
ση σε όλη τη διάρκεια της παραγωγικής περιόδου, αν και 
μια περίοδος δοκιμών ενός μηνάς θα γίνεται κανονικά 
αποδεκτή. Αυτό απαιτεί τουλάχιστον την αξιολόγηση των 
κλινικών ενδείξεων και άλλων παραμέτρων προκειμένου 
να επιβεβαιωθούν οι επιδράσεις στην υγεία των ζώων 
στόχων. Πρέπει να περιλαμβάνεται αρνητική ομάδα μάρ¬ 
τυρας (χωρίς αντιβιοτικά, αυξητικούς παράγοντες ή άλ¬ 
λες φαρμακευτικές ουσίες). Ενδέχεται επίσης να απαι¬ 
τούνται πρόσθετες παράμετροι, ανάλογα με τη γενική το- 
ξικολογική εικόνα. Στο κεφάλαιο αυτό πρέπει επίσης να 
αναφέρονται οποιεσδήποτε δυσμενείς επιδράσεις ανι- 
χνεύθηκαν κατά τη διάρκεια των δοκιμών αποτελεσματι- 
κότητας. 

Όταν το προϊόν προορίζεται για χρήση σε ζώα τα οποία 
ενδέχεται να χρησιμοποιηθούν για αναπαραγωγή, πρέπει 
να εκπονούνται μελέτες προκειμένου να εντοπιστούν πι¬ 
θανές μεταβολές στην αναπαραγωγική λειτουργία αρρέ- 
νωνή θηλέων ή επιβλαβείς επιδράσεις στους απογόνους, 
οι οποίες προκαλούνται από τη χορήγηση του υπό μελέ¬ 
τη προσθέτου. 

4.1.2 Μικροβιολογική ασφάλεια του προσθέτου 

4.1.2.1 Όλες οι μελέτες πρέπει να εκπονούνται με το 
υψηλότερο προτεινόμενο επίπεδο δόσης. 

4.1.2.2 Εάν η δραστική ουσία παρουσιάζει αντιμικρο- 
βιακή δράση στο επίπεδο συγκέντρωσης στην τροφή, 
πρέπει να προσδιορίζεται η ελάχιστη ανασταλτική συγκέ¬ 
ντρωση (ΜΙΟ) στα κατάλληλαπαθογόνα και μηπαθογόνα, 
ενδογενή και εξωγενή βακτηρίδια, σύμφωνα με τυποποι¬ 
ημένες διαδικασίες. 

4.1.2.3 Δοκιμές για τον προσδιορισμό της ικανότητας 
του προσθέτου: 

- να προκαλεί διασταυρούμενη αντοχή στα συναφή 
αντιβιοτικά, 

- να επιλέγει ανθεκτικά βακτηριακά στελέχη υπό πραγ¬ 
ματικές συνθήκες στα είδη στόχους και, στην περίπτωση 
αυτή, μελέτες των γενετικών μηχανισμών για τη μεταφο¬ 
ρά των γονιδίων αντοχής. 

4.1.2.4 Δοκιμές για τον καθορισμό των επιδράσεων του 
προσθέτου: 

- σε έναν αριθμό περιστασιακών παθογόνων που βρί¬ 
σκονται στον πεπτικό σωλήνα (π.χ. εντεροβακτηρίδια, 
εντερόκοκκοι και κλωστρίδια), 

- στην αποβολή ή έκκριση σχετικών ζωονοσογόνων μι¬ 
κροοργανισμών, π.χ. σαλμονέλα ερρ, καμπυλοβακτηρί¬ 
δια ερρ. 

4.1.2.5 Σε περιπτώσεις που η δραστική ουσία παρου¬ 
σιάζει αντιμικροβιακή δράση, πρέπει να εκπονούνται με¬ 
λέτες κάτω από πραγματικές συνθήκες για την παρακο¬ 
λούθηση της βακτηριακής αντοχής έναντι του προσθέ¬ 
του. 

4.1.3 Μεταβολισμός και μελέτες καταλοίπων 

4.1.3.1. Στόχος των μελετών είναι: 

- να προσδιορίσουν τις οδούς του μεταβολισμού της 
δραστικής ουσίας ως βάση γιατηντοξικολογική της αξιο¬ 
λόγηση, 

- να αναγνωρίσουν τα κατάλοιπα και να προσδιορίσουν 
την κινητική τους στους βρώσιμους ιστούς και στα προϊό¬ 
ντα (γάλα, αυγά), 

- να αναγνωρίσουν τις αποβαλλόμενες ουσίες ως προϋ¬ 
πόθεση για την αξιολόγηση των επιπτώσεωντους στο πε¬ 
ριβάλλον. 

Ορισμένες φορές, π.χ. για πρόσθετα που παράγονται 
με ζύμωση, ενδέχεται να είναι αναγκαία η επέκταση των 
μελετών αυτών σε άλλες ουσίες που προστίθενται ή πα- 
ράγονται κατά τη διαδικασία της ζύμωσης. Η εμφάνιση 
σημαντικής τοξικότητας σε σχέση με εκείνη του δραστι¬ 
κού συστατικού του προσθέτου θα διασαφήνιζε την περί¬ 
πτωση αυτή. 

4.1.3.2 Φαρμακοκινητική 

Ο προγραμματισμός και ο πειραματικός σχεδιασμός 
των μελετών πρέπει να λαμβάνουν υπόψη την ανατομική, 
φυσιολογική (ηλικία, τύπος, φύλο), ζωοτεχνική κατηγο¬ 
ρία και τις περιβαλλοντικές ιδιαιτερότητες του πληθυ¬ 
σμού στόχου. Εφόσον χρειάζεται, πρέπει να εξετάζεται η 
επίδραση της εντερικής μικροχλωρίδας ή της μικροχλω- 
ρίδας του στομάχου των μηρυκαστικών, του εντεροηπα- 
τικού κύκλου ή της ελαττωμένης θρέψης. Η δοσολογία 
που εξετάζεται πρέπει να είναι εκείνη που προορίζεται για 
χρήση, και ενδεχομένως πολλαπλάσιά της, εάν αυτό αι¬ 
τιολογείται. Η δραστική ουσία (συμπεριλαμβανομένης 
της επισημασμένης ουσίας) πρέπει να ενσωματώνεται 
στηντροφή, εκτός εάν αιτιολογείται η μη προσθήκη της. 

Οι απαιτούμενες μελέτες είναι οι ακόλουθες: 

- μεταβολική ισορροπία και κινητική στο πλάσμα/αίμα 
μετά τη χορήγηση μεμονωμένης δόσης προκειμένου να 
υπολογιστεί η ταχύτητα και ο βαθμός απορρόφησης, κα¬ 
τανομής και αποβολής(ούρα,κόπρανα, σπάραχνα, χολή 
εκπνεόμενος αέρας, γάλα ή αυγά), 

- ταυτοποίηση των κύριων μεταβολιτών (> 10%) στα πε¬ 
ριττώματα, εκτός εάν κάποιος ελάσσων μεταβολίτης 
(< 10%) φαίνεται να δημιουργείτοξικολογικάπροβλήματα, 

- κατανομή του επισημασμένου υλικού σε ιστούς και 
προϊόντα μετά τη χορήγηση μεμονωμένης δόσης σε ζώα 
που βρίσκονται ήδη σε σταθερή κατάσταση ισορροπίας η 
οποία επιτεύχθηκε με μη επισημασμένο πρόσθετο. 

Οι μελέτες που αναφέρθηκαν στα σημεία 4.1.3.1 και 

4.1.3.2 πρέπει να χρησιμοποιούν ιχνηθέτη ισοτόπων ή κα¬ 
τάλληλες εναλλακτικές μεθόδους. 

4.1.3.3 Μελέτη των καταλοίπων 

- Ταυτοποίηση των καταλοίπων [μητρική ένωση, μετα¬ 
βολίτες, προϊόντα αποσύνθεσης, συνδεδεμένα κατάλοι¬ 
πα (1)] τα οποία αντιστοιχούν σε ποσοστό μεγαλύτερο 


από το 10% του συνόλου των καταλοίπων (εκτός εάν κά¬ 
ποιος ελάσσων μεταβολίτης ενδέχεται να δημιουργήσει 
τοξικολογικά προβλήματα) στους βρώσιμους ιστούς και 
προϊόντα (γάλα, αυγά) σε μεταβολική ισορροπία, δηλαδή 
μετά τη χορήγηση πολλαπλών δόσεων της επισημασμέ- 
νης ουσίας, αναλογία του καταλοίπου ιχνηθέτη επί του 
συνόλου των καταλοίπων, 


- κινητική μελέτη των καταλοίπων στους ιστούς (συμπε¬ 
ριλαμβανομένου του γάλακτος και των αυγών, εάν χρειά¬ 
ζεται) κατά τη διάρκεια της περιόδου αραίωσης μετά την 
επίτευξη σταθερής κατάστασης χρησιμοποιώντας το 
υψηλότερο προτεινόμενο επίπεδο μεταβολικής κατατο¬ 
μής, ταυτοποίηση του ιστού στόχου (2) και του καταλοί¬ 
που ιχνηθέτη, 

- μελέτη εξάντλησης του καταλοίπου ιχνηθέτη από τους 
ιστούς στόχους (συμπεριλαμβανομένου του γάλακτος 
και των αυγών εάν χρειάζεται) μετά την απόσυρση του 
προσθέτου ύστερα από την επαναλαμβανόμενη χορήγη¬ 
σή του στις προτεινόμενες συνθήκες χρήσης σε επαρκή 
επίπεδα για την επίτευξη σταθερής κατάστασης, προκει¬ 
μένου να προσδιορισθεί μια περίοδος αναμονής βάσει 
του καθορισμένου ΜΒΙ_, 

- η περίοδος αναμονής (ννίΐάάΐ'ανναΐ) για το πρόσθετο 
δεν πρέπει να είναι μικρότερη από το χρονικό διάστημα 
που απαιτείται προκειμένου η συγκέντρωση του καταλοί¬ 
που ιχνηθέτη που καθορίζεται στον ιστό στόχο να πέσει 
κάτω απότηντιμήτου Μ ΒΙ_ (όριο εμπιστοσύνης 95%). Επι- 
μέρους χρονικά σημεία, επιλεγμένα καταλλήλως με ανα¬ 
φορά στη φάση αραίωσης της δραστικής ουσίας και των 
μεταβολιτών της, και τουλάχιστον τέσσερα ζώα ανά ση¬ 
μείο ανάλογα με το είδος (μέγεθος, γενετική μεταβλητό¬ 
τητα) πρέπει να θεωρούνται ως ελάχιστη απαίτηση(3). 

4.2 Μελέτες σε πειραματόζωα 

Οι μελέτες αυτές πρέπει να εκπονούνται με τη δραστι¬ 
κή ουσία χρησιμοποιώντας διεθνώς αναγνωρισμένες τυ¬ 
ποποιημένες μεθόδους δοκιμών, όπως περιγράφονται 
στις κατευθυντήριες γραμμές σχετικά με μεθοδολογικές 
λεπτομέρειες του ΟΟΣΑ ή στο Π.Δ. 329/1983 (ΦΕΚ 118 
Α'/8.9.1983) όπως ισχύει και σύμφωνα με τις αρχές ορθής 
εργαστηριακής πρακτικής. Η διεξαγωγή πρόσθετων με¬ 
λετών για ιδιαίτερους μεταβολίτες που παράγονται από 
τα είδη στόχοι ενδέχεται να είναι απαραίτητη, εάν αυτοί 
δεν σχηματίζονται σε ικανοποιητικό βαθμό στα είδη των 
εργαστηριακών δοκιμών. Επίσης όταν υπάρχουν στοιχεία 
για τον άνθρωπο πρέπει ενδεχομένως να λαμβάνονται 
υπόψη προκειμένου να αποφασιστεί τι πρόσθετες μελέ¬ 
τες πρέπει να εκπονηθούν. 

4.2.1 Οξεία τοξικότητα 

Οι μελέτες της οξείας τοξικότητας σε χορήγηση από το 


(1) Τα συνδεδεμένα κατάλοιπα αντιστοιχούν στο υπολειμματικό τμήμα που δεν εξάγεται χρησιμοποιώντας φυσικοχημικά ή βιολο¬ 
γικά μέσα. Προέρχονται από τον ομοιοπολικό δεσμό ενός μεταβολίτη της ένωσης με κυτταρικά μακρομόροια. 

(2) Ο ιστός στόχος είναι ο βρώσιμος ιστός που επιλέγεται για παρατήρηση για το σύνολο του καταλοίπων στο ζώο στόχο. 

(3) Για τον καθορισμό μιας περιόδου αναμονής, οι προτεινόμενοι ελάχιστοι αριθμοί υγιών ζώων για δειγματοληψία σε κάθε θανά¬ 
τωση ή χρονικό σημείο είναι οι ακόλουθοι: 

- θηλάζοντα βοοειδή: οκτώ, συμπεριλαμβανομένων των ζώων σε δεύτερο ή ακόλουθο θηλασμό (τέσσερα βοοειδή υψηλής απόδο¬ 
σης σε πρώιμο στάδιο θηλασμού και τέσσερα χαμηλής απόδοσης σε προχωρημένη στάδιο θηλασμού), 

- άλλα μεγάλα ζώα: τέσσερα ανά χρόνο δειγματοληψίας 

- πουλερικά: έξι ανά χρόνο δειγματοληψίας 

- ωοτόκα πτηνά: δέκα αυγά ανά χρονικό σημείο, 

- ψάρια: δέκα ανά χρόνο δειγματοληψίας 

στόμα πρέπει να εκπονούνται σε δύο τουλάχιστον είδη θη¬ 
λαστικών. Ένα εργαστηριακό είδος μπορεί να αντικαθίστα¬ 
ται, εφόσον κρίνεται σκόπιμο, από ένα είδος στόχο. Δεν εί¬ 
ναι απαραίτητο να προσδιοριστεί η ακριβής 1Έ)50, ο κατά 
προσέγγιση προσδιορισμός της ελάχιστης θανατηφόρου 
δόσης είναι κανονικά επαρκής. Προκειμένου να μειωθεί ο 
αριθμός και η δοκιμασία που υφίστανται τα χρησιμοποιού¬ 
μενα ζώα, η μέγιστη δοσολογία δεν πρέπει να υπερβαίνει τα 
2000 ΙΎ19/Κ9 σωματικού βάρους, συνιστάται δε η χρήση 
εναλλακτικών μεθόδων (δοκιμή ορίου, μέθοδος σταθερής 
δόσης, μέθοδος κατηγορίας οξείας τοξικότητας). 

Οι κίνδυνοι για τους εργαζόμενους πρέπει να εκτιμώ- 
νται σε σειρά μελετών χρησιμοποιώντας το προϊόν (δρα¬ 
στική ουσία και φορέας στη μορφή στην οποία πρόκειται 
να διατεθεί στο εμπόριο). Πρέπει να εκπονούνται μελέτες 
για τον ερεθισμό του δέρματος και, στην περίπτωση που 
οι μελέτες αυτές δώσουν θετικά αποτελέσματα, πρέπει 
να υπολογίζεται ο ερεθισμός της βλεννογόνου μεμβρά¬ 
νης (π.χ. οφθαλμός). Πρέπει επίσης να εκτιμάται το αλ¬ 
λεργικό δυναμικό και το δυναμικό της ευαισθητοποίησης 
του δέρματος. Εάν το προϊόν είναι πιθανόν να σχηματίζει 
εισπνεύσιμη σκόνη ή ατμούς, πρέπει να διεξαχθούν μελέ¬ 
τες οξείας τοξικότητας κατόπιν εισπνοής. 

4.2.2 Μελέτες γονοτοξικότητας που περιλαμβάνουν τη 
μεταλλαξιγένεση 

Προκειμένου να εντοπισθούν οι δραστικές ουσίες και, 
ενδεχομένως, οι μεταβολίτες τους και τα προϊόντα απο¬ 
σύνθεσης με μεταλλαξιογόνες και γονοτοξικές ιδιότητες, 
πρέπει να διεξάγεται ένας επιλέξιμος συνδυασμός τριών 
τουλάχιστον διαφορετικών δοκιμών γονοτοξικότητας. Η 
σειρά δοκιμών πρέπει κανονικά να περιλαμβάνει δοκιμές 
προκαρυωτικών και ευκαρυωτικών συστημάτων συμπερι¬ 
λαμβανομένων συστημάτων δοκιμών ίη νίίτο και ίπ νίνο σε 
θηλαστικά. Εφόσον κρίνεται σκόπιμο, οι δοκιμές πρέπει 
να διεξάγονται με και χωρίς μεταβολική ενεργοποίηση 
των θηλαστικών. 

Η επιλογή των δοκιμών σε σχέση με την αξιοπιστία τους 
κατά την αξιολόγηση των γονοτοξικών επιδράσεων σε 
διαφορετικούς γενετικούς μηχανισμούς στο γονίδιο, το 
χρωμόσωμα και το επίπεδο γονιδιώματος, πρέπει να αι¬ 
τιολογείται. Από τα αποτελέσματα των δοκιμών, τη γενική 
εικόνα τοξικότητας της ουσίας και τη χρήση για την οποία 
προορίζεται, θα εξαρτηθεί αν ενδείκνυνται ή όχι πρόσθε¬ 
τες δοκιμές. Οι δοκιμές πρέπει να εκτελούνται εφαρμό¬ 
ζοντας καθιερωμένες, ενημερωμένες και έγκυρες διαδι¬ 
κασίες. Όταν στόχος της δοκιμής είναι ο μυελός των 
οστών, η έκθεση των κυττάρων στην ουσία της δοκιμής 
πρέπει να αποδεικνύεται σε περίπτωση αρνητικού αποτε¬ 
λέσματος. 

4.2.3. Μελέτες υποχρόνιας (90 ημερών) τοξικότητας σε 
χορήγηση από το στόμα 

Η διάρκεια της δοκιμής πρέπει να είναι τουλάχιστον 90 
ημέρες. Για πρόσθετα που προορίζονται για χρήση σε ζω¬ 
ικά είδη από τα οποία λαμβάνεται τροφή για τον άνθρω¬ 
πο, οι μελέτες πρέπει να διεξάγονται σε δύο ζωικά είδη, εκ 
των οποίων το ένα δεν πρέπει να είναι τρωκτικό, που μπο¬ 
ρεί να αποτελεί το είδος στόχο. Για πρόσθετα που προο¬ 
ρίζονται για χρήση σε ζώα τα οποία δεν καταναλώνονται 
από τον άνθρωπο, αρκούν οι μελέτες στο είδος στόχο: η 
ενεργός ουσία πρέπει να χορηγείται από το στόμα του¬ 
λάχιστον σε τρία επίπεδα πλέον της χορήγησης σε μια 
ομάδα μάρτυρα, προκειμένου να προσδιοριστεί η δόση - 
αντίδραση. 


Η μέγιστη δόση δημιουργεί κανονικά ενδείξεις βλαβε¬ 
ρών επιδράσεων. Η κατώτερη δόση δεν θα πρέπει να πα¬ 
ράγει καμία ένδειξη τοξικότητας. 

4.2.4 Μελέτες χρόνιας τοξικότητας σε χορήγηση από 
το στόμα (συμπεριλαμβανομένων μελετών καρκινογένε- 
σης) 

Σε τουλάχιστον ένα είδος τρωκτικών πρέπει να διεξα- 
χθεί μελέτη χρόνιας τοξικότητας, η οποία μπορεί να περι¬ 
λαμβάνει εξέταση καρκινογένεσης. 

Η διεξαγωγή μελετών καρκινογένεσης ενδέχεται να μην 
είναι απαραίτητη εάν η δραστική ουσία και οι μεταβολίτες 
της: 

- παράγουν σταθερά αρνητικά αποτελέσματα σε ένα 
κατάλληλο εύρος δοκιμών γονοτοξικότητας, 

- δεν εμφανίζουν δομική συγγένεια με γνωστά καρκινο¬ 
γόνο, και 

- δεν εμφανίζουν ενδείξεις δυνητικής (προ)νεοπλασίας 
σε αναλύσεις χρόνιας τοξικότητας. 

4.2.5 Μελέτες τοξικότητας στην αναπαραγωγή συμπε- 
ριλαμβανομένης της τερατογένεσης 

4.2.5.1 Μελέτη τοξικότητας στην αναπαραγωγή δύο γε¬ 
νεών 

- Πρέπει να διεξάγονται μελέτες της αναπαραγωγικής 
λειτουργίας και να επεκτείνονται σε τουλάχιστον δύο θυ¬ 
γατρικές γενεές (Ρ1,Ρ2). Οι μελέτες αυτές μπορούν να 
συνδυάζονται με μελέτη τερατογένεσης. ΡΙ υπό μελέτη 
ουσία χορηγείται σε άρρενα και θήλεα σε κατάλληλο χρό¬ 
νο πριν απάτη συνεύρεση. Η χορήγηση συνεχίζεται μέχρι 
τον απογαλακτισμό της γενεάς Ρ2. 

- Όλες οι παράμετροι που αφορούν τη γονιμότητα, την 
κύηση, τοντοκετό, τη μητρική συμπεριφορά, το θηλασμό, 
την αύξηση και ανάπτυξη της γενεάς Ρ1 από την γονιμο¬ 
ποίηση μέχρι την ωριμότητα και την ανάπτυξη της γενεάς 
Ρ2 μέχρι τον απογαλακτισμό, πρέπει να παρατηρούνται 
προσεκτικά και να αναφέρονται. 

4.2.5.2 Μελέτη τερατογένεσης 

Η μελέτη τεταρογένεσης καλύπτει την εμβρυοτοξικό¬ 
τητα. Πρέπει να διεξάγεται σε δύο τουλάχιστον είδη. 

4.2.6 Μεταβολισμός και μελέτες διάθεσης 

Πρέπει να διεξάγονται μελέτες σχετικά με την απορρό¬ 
φηση, την κατανομή στο σώμα των υγρών και των ιστών και 
τις οδούς απέκκρισης. Μεταβολική μελέτη που περιλαμ¬ 
βάνει τη μεταβολική ισορροπία και την ταυτοποίηση των 
κύριων μεταβολιτών στα ούρα και τα κόπρανα διενεργείται 
σε ζώα και των δύο φύλων και στα ίδια στελέχη με εκείνα 
που χρησιμοποιούνται στις τοξικολογικές μελέτες. Χορη¬ 
γείται μεμονωμένη δόση του επισημασμένου μορίου (βλέ¬ 
πε σημείο 4.1.3) σε σταθερή κατάσταση ισορροπίας, η 
οποία επιτυγχάνεται με τη χρήση της μη επισημασμένης 
ενώσεως σε δοσολογία παρόμοια με το υψηλότερο επίπε¬ 
δο που προτείνεται για χρήση στο ζώο στόχο. 

4.2.7 Βιοδιαθεσιμότητα των καταλοίπων 

Η αξιολόγηση των κινδύνων για τους καταναλωτές που 
σχετίζονται με ορισμένα κατάλοιπα τα οποία περιέχονται 
στη ζωική παραγωγή, κυρίως συνδεόμενα κατάλοιπα, εί¬ 
ναι δυνατόν να λάβει υπόψη ένα επιπρόσθετο παράγοντα 
ασφαλείας, ο οποίος βασίζεται στον προσδιορισμό της 
βιοδιαθεσιμότητάς τους χρησιμοποιώντας τα κατάλληλα 
πειραματόζωα και αναγνωρισμένες μεθόδους. 

4.2.8 Άλλες ειδικές τοξικολογικές και φαρμακολογικές 
μελέτες 

Εάν συντρέχει οποιοσδήποτε λόγος ανησυχίας, διεξά¬ 
γονται περαιτέρω μελέτες οι οποίες παρέχουν χρήσιμες 

πρόσθετες πληροφορίες για την αξιολόγηση της ασφά¬ 
λειας της δραστικής ουσίας και των καταλοίπων της. 

4.2.9 Προσδιορισμός ενός επιπέδου δόσης άνευ παρα¬ 
τηρούμενων επιδράσεων (ΝΟΕΙ). 

Το σύνολο των παραπάνω αποτελεσμάτων μαζί με όλα 
τα σχετικά δημοσιευμένα στοιχεία (συμπεριλαμβανομέ¬ 
νων όλων των κατάλληλων πληροφοριών για τις επιδρά¬ 
σεις της δραστικής ουσίας στον άνθρωπο) καθώς και πλη¬ 
ροφορίες, εφόσον κρίνεται σκόπιμο, για χημικές συνθέ¬ 
σεις που παρουσιάζουν στενή συγγένεια, πρέπει να 
λαμβάνονται υπόψη για τον προσδιορισμό ενός επιπέδου 
δόσης άνευ παρατηρούμενων επιδράσεων εκφρασμένου 
σε πΐ 0 /Ι <9 βάρους σώματος ανά ημέρα. Επιλέγεται το χα¬ 
μηλότερο ΝΟΕΙ. 

Εντούτοις, το ΝΟΕΙ, που χρησιμοποιείται για τον υπο¬ 
λογισμό της ανεκτής ημερήσιας δόσης (ΑΩΙ) πρέπει να 
επιλέγεται, κατά περίπτωση, στη βάση τωντοξικολογικών 
ή φαρμακολογικών επιδράσεων. Για ορισμένα πρόσθετα 
π.χ. αντιβακτηριακά, η ΑϋΙ μπορεί να προσδιοριστεί κα¬ 
λύτερα με βάση τις επιδράσεις στην εντερική μικροχλω- 
ρίδα του ανθρώπου. Ελλείψει διεθνώς αποδεκτών και 
έγκυρων μεθόδων για την περιγραφή της εντερικής χλω¬ 
ρίδας, οι επιδράσεις σε επιλεγμένα και ευαίσθητα βακτη- 
ριακά στελέχη στα έντερα του ανθρώπου ενδέχεται να εί¬ 
ναι καταλληλότερες. 

4.3 Αξιολόγηση της ασφάλειας για τον άνθρωπο κατα¬ 
ναλωτή 

4.3.1 Προτεινόμενη ανεκτή ημερήσια δόση (ΑϋΙ) του 
πρόσθετου 

Εφόσον συντρέχει λόγος, προτείνεται η ΑϋΙ. 

Η ΑϋΙ (εκφρασμένη ως πιρ του προσθέτου ή της ύλης 
που προέρχεται από το πρόσθετο ανά άτομο την ημέρα) 
υπολογίζεται διαιρώντας το επίπεδο δόσης άνευ παρατη¬ 
ρούμενων επιδράσεων με έναν κατάλληλο συντελεστή 
ασφάλειας και πολλαπλασιάζοντας με ένα μέσο ανθρώπι¬ 
νο σωματικό βάρος (σ.β) 60 Κ 9 . Αυτό το επίπεδο δόσης 
άνευ παρατηρούμενων επιδράσεων που εκφράζεται ως 
ΓΠ 9 ανά Ι <9 σ·β· την ημέρα, μπορεί να επιλεχθεί χρησιμο¬ 
ποιώντας τοξικολογικά ή φαρμακολογικά στοιχεία. Σε 
ορισμένες περιπτώσεις, η ΑϋΙ που βασίζεται στις μικρο¬ 
βιολογικές ιδιότητες του προσθέτου ενδέχεται να είναι 
καταλληλότερη. Η επιλογή θα εξαρτηθεί από την ιδιότη¬ 
τα που είναι καταλληλότερη όσον αφορά τους κινδύνους 
για την υγεία του καταναλωτή. 

Ο συντελεστής ασφάλειας που χρησιμοποιείται για τον 
προσδιορισμό της ΑϋΙ πρέπει να επιλέγεται λαμβάνοντας 
υπόψη τα ακόλουθα: 

- τη φύση του βιολογικού αποτελέσματος που χρησιμο¬ 
ποιείται για τον προσδιορισμό του επιπέδου δόσης άνευ 
παρατηρούμενων επιδράσεων, 

- τη σημασία του αποτελέσματος αυτού για τον άνθρω¬ 
πο και την αναστρεψιμότητα του αποτελέσματος αυτού, 

- το εύρος και την ποιότητα των στοιχείων που χρησιμο¬ 
ποιούνται για τον προσδιορισμό του επιπέδου δόσης 
άνευ παρατηρούμενων επιδράσεων, 

- κάθε γνώση σχετικά με την (τις) επίδραση (-εις) των συ¬ 
στατικών του καταλοίπου. 

Συνήθως χρησιμοποιείται συντελεστής ασφάλειας ίσος 
με 100 τουλάχιστον για τον υπολογισμό της ΑϋΙ (δηλαδή 
ένας συντελεστής 10 για να εξισορροπεί τις δυνητικές 
αποκλίσεις μεταξύ των ειδών και ένας πρόσθετος συντε¬ 
λεστής 10 που εξισορροπεί τις πιθανές διαφορές απόκρι¬ 
σης μεταξύ των ανθρώπων). Όταν υπάρχουν διαθέσιμα 


στοιχεία για τη δραστική ουσία σε σχέση με τους ανθρώ¬ 
πους, ένας χαμηλότερος συντελεστής ασφάλειας μπορεί 
να γίνει αποδεκτός. 

4.3.2 Προτεινόμενα μέγιστα επιτρεπόμενα όρια κατα¬ 
λοίπων (ΜΒΙ_) του προσθέτου 

Γ ια τον υπολογισμό του ΜΒί γίνεται η υπόθεση ότι η 
πρόσληψη βρώσιμων ιστών, προϊόντων γάλακτος και αυ¬ 
γών αποτελεί την μοναδική πηγή πιθανής έκθεσης του 
ανθρώπου. Εάν αυτό δεν ισχύει, πρέπει να προβλέπονται 
άλλες πηγές. 

Ορισμένες από τις ουσίες αυτές έχουν χρησιμοποιηθεί 
ως πρόσθετα ζωοτροφών και για άλλες εφαρμογές. Σε 
τέτοιες περιπτώσειςτα υπολογισμένα ΜΒΙ. αναμένεται να 
είναι τα ίδια. 

Ενδέχεται επίσης να παρουσιαστούν περιπτώσεις κατά 
τις οποίες υπολογίζονται με αυστηρά επιστημονικά κρι¬ 
τήρια διαφορετικά μέγιστα επιτρεπόμενα όρια καταλοί¬ 
πων για κάθε χρήση, όταν η οδός, η ποσότητα και η συ¬ 
χνότητα των δόσεων και η διάρκεια της δοσολογίας, είναι 
επαρκώς διαφορετικές από εκείνες που είναι κατάλληλες 
για χρήση σε πρόσθετο ζωοτροφών, οπότε υπάρχουν εν¬ 
δείξεις που υποδεικνύουν ότι η κινητική ή/και ο μεταβολι¬ 
σμός μπορεί να καταλήξουν σε διαφορετικές κατανομές 
καταλοίπων. Σε τέτοιες περιπτώσεις προβλέπεται η χρή¬ 
ση του αυστηρότερου ΜΒΙ_. 

Γ ια να υπολογισθεί το ΜΒΙ_, πρέπει να προσδιοριστεί η 
χημική φύση του σχετικού φαρμακευτικού υλικού το 
οποίο πρόκειται να χρησιμοποιηθεί για να προσδιορι¬ 
στούν τα επίπεδα καταλοίπων των ιστών. Αυτό αποκαλεί- 
ται κατάλοιπο ιχνηθέτης. Το συστατικό αυτό των καταλοί¬ 
πων δεν πρέπει απαραίτητα να είναι το από τοξικολογική 
άποψη σχετικό κατάλοιπο, αλλά πρέπει να επιλεχθεί ως 
δείκτης κατάλληλος για να αντιπροσωπεύσει το συνολικό 
σημαντικό κατάλοιπο. Οι αναλογίες του καταλοίπου ιχνη- 
θέτη προς τα συνολικά κατάλοιπα σε σχέση με την ΑϋΙ 
(δηλαδή η αναλογία καταλοίπου ιχνηθέτη/συνόλου ρα¬ 
διενεργών καταλοίπων, καταλοίπου ιχνηθέτη/συνόλου 
βιολογικά ενεργών καταλοίπων) πρέπει να καθορίζονται 
σε όλα τα χρονικά σημεία κατά τη διάρκεια των μελετών 
αραίωσης. Ειδικότερα, η αναλογία αυτή πρέπει να είναι 
γνωστή κατά τον υπολογισμό του ΜΒΙ. Πρέπει επίσης να 
παρατίθεται κατάλληλη αναλυτική μέθοδος για αυτό το 
κατάλοιπο ιχνηθέτη, έτσι ώστε να εξασφαλίζεται η συμ¬ 
μόρφωση με το ΜΒΙ_. 

Κατά τον προσδιορισμό των ΜΒΙ_ (εκφραζόμενα ως 
9 /Κ 9 του καταλοίπου ιχνηθέτη ανά Ι <9 βρώσιμου υγρού 
ιστού ή προϊόντος) στη βάση της ΑϋΙ, πρέπει να εφαρμό¬ 
ζονται οι ακόλουθες τιμές ημερήσιας κατανάλωσης τρο¬ 
φίμων από τον άνθρωπο: 



Θηλαστικά 

Πτηνά 

Ιχθείς 

Μυς 

3009 

3009 

300 9 (*: 

Συκώτι 

100 9 

1009 


Νεφρά 

509 

10 9 


Λιπαρά 

50 9 (**) 

909(***) 


+ Γάλα 
+ Αυγά 

15009 

1009 



(*) Μύς και δέρμα σε φυσικές αναλογίες 
(**) Γ ια χοίρους, 50ρ λιπαρών και δέρματος σε φυσικές ανα¬ 
λογίες 

(***) Λιπαρά και δέρμα σε φυσικές αναλογίες 
Τα επιμέρους ΜΒΙ_ σε διαφορετικούς ιστούς πρέπει να 

εκφράζουν την κινητική αραίωσης των καταλοίπων σε 
εκείνους τους ιστούς των ζωικών ειδών που προορίζονται 
για χρήση. Απαιτείται αναλυτική μέθοδος με όριο ποσοτι¬ 
κού προσδιορισμού κατώτερου του ΜΒΙ_ (βλέπε κεφά¬ 
λαιο II σημείο 2.5.3). 

Εάν μια ουσία μπορεί να καταλήξει σε κατάλοιπο σε 
ιστούς και ζωική παραγωγή, το ΜΒΙ_ πρέπει να προτείνε- 
ται με τέτοιο τρόπο ώστε η συνολική ποσότητα των τοξι- 
κολογικά (ή μικροβιολογικά) σημαντικών καταλοίπων που 
λαμβάνονται (1) σε ημερήσια βάση να είναι μικρότερη 
από την ΑϋΙ (βλέπε τον πίνακα ανωτέρω). 

Το ΜΒΙ. πρέπει να καθορίζεται μόνο μετά την εξέταση 
και την ενσωμάτωση άλλων δυνητικών πηγών έκθεσης 
του καταναλωτή σε συστατικά των καταλοίπων. 

Για ορισμένα πρόσθετα, τα κατάλοιπα μπορεί να παρα¬ 
τηρηθούν σε τιμές κατώτερες από τις τιμές του ΜΒΙ_ στο 
γάλα, τα αυγά ή το κρέας, οι οποίες ωστόσο ενδέχεται να 
επηρεάσουν την ποιότητα των τροφίμων, ιδίως τις διαδι¬ 
κασίες επεξεργασίαςτωντροφίμων, π.χ. χρήση γάλακτος 
στην παρασκευή τυριού. Γ ια τέτοια πρόσθετα, ίσως είναι 
σκόπιμο να εξεταστεί ο καθορισμός ενός «μέγιστου κατα¬ 
λοίπου συμβατού με την επεξεργασία (προϊόντων δια¬ 
τροφής)» πλέον του καθορισμού των τιμών του ΜΒΙ_. 

Υπάρχουν ορισμένες περιπτώσεις κατά τις οποίες δεν 
απαιτείται ο υπολογισμός του ΜΒΙ_, όπως οι ακόλουθες: 

- καμία βιοδιαθεσιμότητα των καταλοίπων και καμία δυ¬ 
σμενής επίδραση στα έντερα του ανθρώπου, συμπερι- 
λαμβανομένης της μικροχλωρίδας τους, 

-πλήρης αποδόμηση σε θρεπτικά συστατικάή αβλαβείς 
ουσίες στα είδη στόχους, 

- «μη καθορισμένη» ΑϋΙ λόγω χαμηλής τοξικότητας στα 
ζώα των δοκιμών, 

- η χρήση περιορίζεται αποκλειστικά σε ζωοτροφές για 
κατοικίδια ζώα, 

- όταν μια ουσία έχει επίσης εγκριθεί ως πρόσθετο τρο¬ 
φίμων (2) δεν απαιτείται κανονικά ο υπολογισμός του 
ΜΒΙ, εάν το κατάλοιπο ιχνηθέτης είναι κυρίως η μητρική 
ουσία και αποτελεί ασήμαντο μόνο μέρος της ΑϋΙ του 
προσθέτου τροφίμων. 

4.3.3 Προτεινόμενη περίοδος αναμονήςτου προσθέτου 

Η περίοδος αναμονής θα καθορισθεί με βάση τα ΜΒΙ.. Ο 
χρόνος αναμονής περιλαμβάνει την περίοδο μετά την 
παύση της χορήγησης της προτεινόμενης σύνθεσης του 
προσθέτου, η οποία είναι απαραίτητη προκειμένου τα επί¬ 
πεδα καταλοίπων πέσουν κάτω από τα ΜΒΙ (όριο εμπι¬ 
στοσύνης 95%). 

Γ ια να καθορισθεί η περίοδος αναμονής, ένας μεμονω¬ 
μένος βρώσιμος ιστός, ο οποίος συχνά αποκαλείται ιστός 
στόχος, μπορεί να ορισθεί ως υποκατάστατο άλλων. 

4.4. Αξιολόγηση της ασφάλειας των εργαζομένων 

Οι εργαζόμενοι ενδέχεται να εκτεθούν κυρίως μέσω ει¬ 
σπνοής ή τοπικής έκθεσης κατά την παραγωγή, διακίνη¬ 
ση ή χρήση του προσθέτου π.χ. οι εργαζόμενοι σε γεωρ¬ 
γικές εκμεταλλεύσεις ενδέχεται να εκτεθούν κατά την με¬ 
ταχείριση ή πρόσμειξη του προσθέτου. Παρέχονται 
πρόσθετες πληροφορίες για τον τρόπο με τον οποίο γίνε¬ 
ται η επεξεργασία των ουσιών. Περιλαμβάνεται αξιολό¬ 
γηση των κινδύνων που αντιμετωπίζουν οι εργαζόμενοι. 

Η εμπειρία που αποκτάται στις παραγωγικές εγκατα¬ 


στάσεις αποτελεί συχνά σημαντική πηγή πληροφοριών 
για την εκτίμηση των κινδύνων που αντιμετωπίζουν οι ερ¬ 
γαζόμενοι από το πρόσθετο καθεαυτό μέσω της ατμό¬ 
σφαιρας ή της τοπικής έκθεσης. Ιδιαίτερα προβλήματα 
παρουσιάζουν τα πρόσθετα/ζωοτροφές που υπόκεινται 
σε επεξεργασία με πρόσθετα ή/και ζωικά περιττώματα τα 
οποία βρίσκονται ή μπορεί να λάβουν μορφή ξηρής σκό¬ 
νης και τα πρόσθετα ζωοτροφών τα οποία ενδέχεται να 
εμφανίσουν αλλεργιογόνο δράση. 

4.4.1 Αξιολόγηση τοξικολογικών κινδύνων για την 
ασφάλεια των εργαζομένων 

4.4.1.1 Επιδράσεις στο αναπνευστικό σύστημα 

Παρέχονται στοιχεία που αποδεικνύουν ότι τα επίπεδα 

της σκόνης στην ατμόσφαιρα δεν αποτελούν κίνδυνο για 
την υγεία των εργαζομένων. Οι αποδείξεις αυτές πρέπει 
να περιλαμβάνουν, όταν είναι απαραίτητο, τα εξής: δοκι¬ 
μές εισπνοής σε πειραματόζωα, δημοσιευμένα επιδημιο- 
λογικά στοιχεία ή/και στοιχεία των ίδιων των αιτούντων 
για τις εγκαταστάσεις τους ή/και δοκιμές ερεθισμού και 
ευαισθητοποίησηςτου αναπνευστικού συστήματος. 

4.4.1.2 Επιδράσεις στα μάτια και το δέρμα 

Παρέχονται άμεσα στοιχεία από γνωστές ανθρώπινες 

καταστάσεις, εφόσον υπάρχουν, που αποδεικνύουν την 
απουσία ερεθισμού ή/και ευαισθητοποίησης. Αυτά θα 
πρέπει να συμπληρώνονται με αποτελέσματα από έγκυ¬ 
ρες δοκιμές σε ζώα για τον ερεθισμό του δέρματος και 
των ματιών, καθώς και για το δυναμικό ευαισθητοποίησης 
χρησιμοποιώντας το κατάλληλο πρόσθετο. 

4.4.1.3 Συστηματική τοξικότητα 

Τα στοιχεία για την τοξικότητα τα οποία παράγονται για 
τη συμμόρφωση με τις απαιτήσεις ασφάλειας (συμπερι- 
λαμβανομένης της τοξικότητας επανειλημμένης χορήγη¬ 
σης, της μεταλλαξιγένεσης, της καρκινογένεσης και των 
αναπαραγωγικών δοκιμών) πρέπει να χρησιμοποιούνται 
για την αξιολόγηση άλλων πτυχών της ασφάλειας των ερ¬ 
γαζομένων. Κατά τη διαδικασία αυτή, πρέπει να λαμβάνε- 
ται υπόψη το γεγονός ότι η μόλυνση του δέρματος ή/και 
η εισπνοή του προσθέτου αποτελούν τις περισσότερο πι¬ 
θανές οδούς έκθεσης. 

4.4.2 Αξιολόγηση της έκθεσης 

Παρέχονται πληροφορίες για τον τρόπο με τον οποίο η 
χρήση του προσθέτου ενδέχεται να προκαλέσει έκθεση 
διαμέσου όλων των οδών - εισπνοή, επαφή με το δέρμα ή 
κατάποση. Οι πληροφορίες αυτές πρέπει να περιλαμβά¬ 
νουν ποσοτική αξιολόγηση, όταν υπάρχουν διαθέσιμα 
στοιχεία, όπως τυπική ατμοσφαιρική συγκέντρωση, δερ¬ 
ματική μόλυνση ή κατάποση. Όταν δεν υπάρχουν διαθέ¬ 
σιμες ποσοτικές πληροφορίες, παρέχονται επαρκείς πλη¬ 
ροφορίες ώστε να καθίσταται εφικτή η διενέργεια της κα¬ 
τάλληλης αξιολόγησης της έκθεσης. 

4.4.3 Μέτρα για τον έλεγχο της έκθεσης 

Χρησιμοποιώντας τις πληροφορίες της τοξικολογικής 

μελέτης και της αξιολόγησης έκθεσης, πρέπει να εξάγε¬ 
ται συμπέρασμα σχετικά με τους κινδύνους για την υγεία 
των χρηστών (γενική τοξικότητα, ερεθισμός ή ευαισθητο- 
ποίηση) όταν χρησιμοποιούνται μέτρα για τον έλεγχο της 
έκθεσης, τα οποία είναι εύλογα ανάλογα με τις περιστά¬ 
σεις. Εάν ο κίνδυνος είναι απαράδεκτος, πρέπει να λη- 
φθούν προληπτικά μέτρα για τον έλεγχο ή την εξάλειψη 


(1) Προτεινόμενος υπολογισμός [500 ρ κρέας (αποτελούμενο από 300 ρ μυς, 100 ρ συκώτι, 50 ρ νεφρό, 50 ρ λιπαρά) ή 500 ρ που¬ 
λερικό (αποτελούμενο από 300 ρ μυς, 100 ρ συκώτι, 10 ρ νεφρό, 90 ρ λιπαρά) ή 300 ρ ψάρι] - 1500 ρ γάλα -100 ρ αυγά). 

(2) Σύμφωνα με την Υπουργική Απόφαση ΑΧΣ 815/1990 (ΦΕΚ 104 Β'/91) 

της έκθεσης. Οι προτιμώμενες λύσεις είναι η αλλαγή της 
σύνθεσης του προϊόντος ή η τροποποίηση των μεθόδων 
παραγωγής, χρήσης ή/και διάθεσης του προσθέτου. Η 
χρήση ατομικών μέσων προστασίας πρέπει να θεωρείται 
μόνο ως το ύστατο μέτρο για την προστασία έναντι οποι- 
ουδήποτε υπολειμματικού κινδύνου εφόσον έχουν ήδη 
ληφθεί μέτρα ελέγχου. 

4.5 Αξιολόγηση περιβαλλοντικών κινδύνων 

Η μελέτη των περιβαλλοντικών επιπτώσεων των προ¬ 
σθέτων στις ζωοτροφές είναι σημαντική δεδομένου ότι η 
χορήγηση των προσθέτων στις ζωοτροφές διενεργείται 
συνήθως για μεγάλο χρονικό διάστημα (ακόμη και εφ' 
όρου ζωής), ότι μεγάλες ομάδες ζώων ενδέχεται να 
εμπλέκονται σε αυτήν και ότι πολλά πρόσθετα παρουσιά¬ 
ζουν μικρή απορρόφηση και κατά συνέπεια αποβάλλο¬ 
νται σε μεγάλο βαθμό ανέπαφα. Εντούτοις σε ορισμένες 
περιπτώσεις η ανάγκη περιβαλλοντικής αξιολόγησης εν¬ 
δέχεται να είναι περιορισμένη. Ο καθορισμός αυστηρών 
κανόνων στις παρούσες κατευθυντήριες γραμμές δεν εί¬ 
ναι σκόπιμος. Προκειμένου να διευκολυνθεί η περιβαλλο¬ 
ντική εκτίμηση ενός προσθέτου ζωοτροφών, πρέπει να 
ακολουθείται μια κλιμακωτή προσέγγιση (βλέπε δενδρο- 
διάγραμμα αποφάσεων), κατά την οποία μπορούν αρχικά 
να προσδιορισθούν με σαφήνεια τα πρόσθετα για τα 
οποία δεν απαιτείται η διενέργεια περαιτέρω δοκιμών. Για 
άλλα πρόσθετα απαιτείται δεύτερο στάδιο μελετών (στά¬ 
διο II Α) για την παροχή πρόσθετων πληροφοριών, βάσει 
των οποίων περαιτέρω μελέτες (στάδιο II Β) ενδέχεται να 
θεωρηθούν απαραίτητες. Οι μελέτες, εφόσον απαιτού¬ 
νται, πρέπει να εκπονούνται σύμφωνα μετο Π.Δ. 329/1983 
(ΦΕΚ 118 Α'/8.9.1983) όπως ισχύει. 

4.5.1 Αξιολόγηση στο στάδιο I 

Σκοπός της αξιολόγησης στο στάδιο I είναι να διαπι¬ 
στωθεί, βάσει κυρίως των στοιχείων που έχουν ήδη εξα¬ 
χθεί για άλλους σκοπούς, εάν ένα πρόσθετο ή οι μεταβο¬ 
λίτες του ενδέχεται ή όχι να έχουν σημαντικές επιπτώσεις 
στο περιβάλλον. 

Το πρόσθετο μπορεί να εξαιρεθεί από την αξιολόγηση 
στο στάδιο II, σύμφωνα με ένα από τα δύο ακόλουθα κρι¬ 
τήρια: 

α) Η χημική φύση και οι βιολογικές επιδράσεις του προ¬ 
σθέτου καθώς και η χρήση του υποδεικνύουν ότι οι επι¬ 
πτώσεις θα είναι αμελητέες: δηλαδή, όταν το πρόσθετο 
ή/καιο (οι) κύριος (-οι) (άνω του 20% του συνόλου των κα¬ 
ταλοίπων στα περιττώματα) μεταβολίτης (-τες) είναι: 


- φυσιολογικές /φυσικές ουσίες (π.χ. βιταμίνη ή μεταλ¬ 
λικά άλατα) που δεν θα αλλοιώσουντην συγκέντρωση στο 
περιβάλλον, εκτός εάν υπάρχει προφανής λόγος ανησυ¬ 
χίας (π.χ. χαλκός), 

- πρόσθετα που προορίζονται για ζώα συντροφιάς 
(εκτός από άλογα). 

β) Η χειρότερη περίπτωση προβλεπόμενης περιβαλλο¬ 
ντικής συγκέντρωσης (ΡΕΟ) είναι τόσο χαμηλή ώστε δεν 
προκαλεί καμία ανησυχία. 

Η χειρότερη περίπτωση ΡΕΟ για το έδαφος είναι πιθα¬ 
νό να δημιουργείται όταν η κόπρος που παράγεται κατά 
τη διάρκεια της μέγιστης απέκκρισης των κύριων συστα¬ 
τικών των καταλοίπων (το πρόσθετο ή/και οι κύριοι μετα¬ 
βολίτες του) εξαπλώνεται στο έδαφος. Η ΡΕΟ πρέπει να 
υπολογίζεται για κάθε βασικό συστατικό των καταλοίπων 
στην κοπριά και για κάθε περιβαλλοντικό σύστημα για το 
οποίο δημιουργούνται ανησυχίες. Όσον αφορά το έδα¬ 
φος, εάνη ΡΕΟ δεν υπερβαίνει τα 100 μρ/Ι<9 για το άθροι¬ 
σμα των κύριων συστατικών των καταλοίπων στην κόπρο, 
ή εάν τα κύρια συστατικά των καταλοίπων στην κοπριά 
αποσυντίθενται εύκολα (χρόνος αποσύνθεσης ϋΤ 50 < 
30 ημέρες) (στην περίπτωση που τα στοιχεία αυτά είναι 
διαθέσιμα) σε φυσικά συστατικά ή σε συγκεντρώσεις μι¬ 
κρότερες από 100 μ 0 /Ι< 9 , ή εάν η ΡΕΟ στο έδαφος (βάθος 
5 οηη) είναι μικρότερη από 10 μρ/Ι<9· τότε δεν απαιτείται 
περαιτέρω αξιολόγηση. 

Η χειρότερη περίπτωση ΡΕΟ για το νερό μπορεί να προ- 
κύψει είτε από άμεση μεταφορά ή έκχυση ζωοτροφής ή 
περιττωμάτων που περιέχουν το πρόσθετο ή τους μετα¬ 
βολίτες τους σε υδάτινα σώματα, ή από τη διήθηση υλι¬ 
κού που βρίσκεται στα περιττώματα ή το έδαφος στα υπό¬ 
γεια ύδατα. Εάν η ΡΕΟ για τη μόλυνση των υδάτινων σω¬ 
μάτων ή των υπόγειων υδάτων έχει υπολογιστεί με 
αξιόπιστο τρόπο σε τιμή μικρότερη από 0,1 μρ ανά λίτρο, 
τότε δεν απαιτείται αξιολόγηση των περιβαλλοντικών επι¬ 
πτώσεων του προσθέτου στο υδάτινο σύστημα στην φά¬ 
ση II Α. 

Εάν ο αϊτών δεν μπορεί αποδείξει ότι το προτεινόμενο 
πρόσθετο εμπίπτει σε μία από αυτές τις κατηγορίες εξαι¬ 
ρέσεων, ή όταν το πρόσθετο απελευθερώνεται άμεσα 
στο περιβάλλον (π.χ. υδατοκαλλιέργεια), τότε κανονικά 
απαιτείται αξιολόγηση στο στάδιο II. 

ΠΕΡΙΒΑΛΛΟΝΤΙΚΟΙ ΚΙΝΔΥΝΟΙ ΑΠΟ ΠΡΟΣΘΕΤΑ ΖΩΟΤΡΟΦΩΝ 

Αενδροδιάγραμμα σταδίου I 


Το πρόσθετο είναι φυσιολογική/φυσική ουσία 
αποδεδειγμένης ασφάλειας (π.χ. βιταμίνη, 
ορισμένα μεταλλικά)_ 

4.5.2 Αξιολόγηση στο στάδιο II 

Η αξιολόγηση στο στάδιο II περιλαμβάνει δύο μέρη: το 
στάδιο IIΑ και το στάδιο II Β. 

Αξιολογείται το δυναμικό βιοσυσσώρευσης του προ¬ 
σθέτου ή/και των κύριων μεταβολιτών του και η επιρροή 
του στο προβλεπόμενο όριο ασφαλείας. Η βιοσυσσώρευ- 
ση δεν θεωρείται εν δυνάμει σημαντική, όταν π.χ. Κονν 
(συντελεστής κατανομής) < 3. Εάν δεν είναι δυνατόν να 
επιτευχθούν αυτά τα όρια ασφαλείας, τότε θα χρειασθεί 
η διενέργεια των κατάλληλων μελετών στο στάδιο II Β. 

4.5.2.1 Στάδιο IIΑ 

Ο σκοπός της αξιολόγησης στο στάδιο 11 Α είναι να εντο- 
πισθούν οι κίνδυνοι για το περιβάλλον με τους εξής τρό¬ 
πους: 

- επεξεργασία του υπολογισμού της (των) ΡΕΟ, 

- προσδιορισμός της σχέσης μεταξύ της έκθεσης, των 
επιπέδων του προσθέτου ή/και των κύριων μεταβολιτών 
και των βραχυχρόνιων δυσμενών επιπτώσεων σε σχετικά 
υποκατάστατα ζωικά και φυτικά είδη για τα περιβαλλοντι¬ 
κά συστήματα στα οποία παρουσιάζονται προβλήματα, 

- προσδιορισμός των τιμών της προβλεπόμενης συγκέ¬ 
ντρωσης άνευ επιπτώσεων (ΡΝΕΟ) βάσει των αποτελε¬ 
σμάτων αυτών. 

Για τον προσδιορισμό του κινδύνου, συνιστάται η εφαρ¬ 
μογή της ακόλουθης διαδοχικής διαδικασίας: 

α. Εάν η σχετική διαδικασία δεν έχει ήδη ολοκληρωθεί 
στο στάδιο I, πρέπει να υπολογισθούν οι ΡΕΟ με μεγαλύ¬ 
τερη ακρίβεια για κάθε περιβαλλοντικό σύστημα στο 
οποίο παρουσιάζονται προβλήματα. Κατά την εξακρίβω¬ 
ση του υπολογισμού της ΡΕΟ πρέπει να ληφθούν υπόψη 
τα εξής: 

- η συγκέντρωση του προσθέτου ή/και των κύριων με¬ 
ταβολιτών του στην κόπρο μετά από χορήγηση του προ¬ 
σθέτου σε ζώα στο προτεινόμενο δοσολογικό επίπεδο. Ο 
υπολογισμός αυτός πρέπει να λαμβάνει υπόψη τις ποσό¬ 
τητες των περιττωμάτων και τις τιμές της δοσολογίας, 

- η πιθανή αραίωση του αποβαλλόμενου υλικού που 
σχετίζεται με το πρόσθετο λόγω της φυσιολογικής πρα¬ 
κτικής επεξεργασίας και αποθήκευσης της κόπρου πριν 
την απόθεσή της στο χώμα, 

- η προσρόφηση/εκρόφηση του προσθέτου και των με¬ 
ταβολιτών του στο έδαφος, η παραμονή των καταλοίπων 
στο έδαφος (ϋΤδθ από ϋΤ90), ίζημα στην περίπτωση της 
υδατοκαλλιέργειας, 

- άλλοι παράγοντες, όπως φωτόλυση, υδρόλυση, εξά¬ 
τμιση, αποσύνθεση σε ιζηματικά συστήματα στο έδαφος 
και το νερό, αραίωση μέσω άροσης κ.λ.π. 

Γ ια τους σκοπούς της αξιολόγησης κινδύνων στο επί¬ 
πεδο IIΑ πρέπει να υιοθετηθεί η υψηλότερη τιμή της ΡΕΟ 
που λαμβάνεται με τους υπολογισμούς αυτούς για κάθε 
περιβαλλοντικό σύστημα στο οποίο παρουσιάζονται προ¬ 
βλήματα. 

Εάν προβλεφθεί σε σταθερή κατάσταση μια υψηλή πα¬ 
ραμονή στο έδαφος (ΟΤ90 > 1 έτος) σε συγκεντρώσεις 
πάνω από ΙΟ 9 /Κ 9 εδάφους, ενδέχεται να χρειαστεί αξιο¬ 
λόγηση στο επίπεδο II Β. 

β. Στη συνέχεια, πρέπει να προσδιοριστούν τα επίπεδα 
που προκαλούν σοβαρές βραχυχρόνιες δυσμενείς επι¬ 
δράσεις για διάφορα τροφικά επίπεδα στα περιβαλλοντι¬ 
κά συστήματα στα οποία παρουσιάζονται προβλήματα 
(έδαφος, νερό). Οι δοκιμές αυτές πρέπει να ακολουθούν 


τις κατευθυντήριες γραμμές του ΟΟΣΑ(1) ή άλλες παρό¬ 
μοιες αναγνωρισμένες κατευθυντήριες γραμμές. Οι κα¬ 
τάλληλες δοκιμές για το χερσαίο περιβάλλον περιλαμβά¬ 
νουν: τοξικότητα στους γαιοσκώληκες (50% θανατηφό¬ 
ρος συγκέντρωση, τιμή Ι_Ο50), φυτοτοξικότητα (50% 
αποτελεσματική συγκέντρωση, τιμή ΕΟ50) σε χερσαία 
φυτά, επιδράσεις στους μικροοργανισμούς του εδάφους 
(π.χ. ΕΟ50 για επιδράσεις στη μεθανογένεση και τη δέ¬ 
σμευση αζώτου). Γιατο υδάτινο περιβάλλον: ιχθείς, μελέ¬ 
τη Ι_Ο50 96 ωρών, Οαράπία ηιαςπα: μελέτη ΕΟ50 48 ωρών, 
φύκια: μελέτη 1050 και μελέτη τοξικότητας για τους ιζη- 
ματικούς οργανισμούς. 

γ. Γ ια κάθε περιβαλλοντικό σύστημα στο οποίο παρου¬ 
σιάζονται προβλήματα, υπολογίζεται η προβλεπόμενη 
συγκέντρωση άνευ επιπτώσεων (ΡΝΕΟ). Αυτή παράγεται 
κανονικά λαμβάνοντας τη χαμηλότερη παρατηρούμενη 
τιμή (δηλαδή: το αποτέλεσμα στο πιο ευαίσθητο είδος) 
για μια δυσμενή συνέπεια στις παραπάνω δοκιμές οικο- 
τοξικότητας και διαιρώντας με συντελεστή ασφάλειας 
τουλάχιστον 100 , ανάλογα με τον δείκτη και τον αριθμό 
των χρησιμοποιούμενων ειδών δοκιμής. 

δ. Οι υπολογιζόμενες τιμές ΡΕΟ και ΡΝΕΟ πρέπει να συ- 
γκρίνονται. Η αποδεκτή αναλογία της τιμής ΡΕΟπροςτην 
τιμή ΡΝΕΟ θαεξαρτηθείαπότη φύση του αποτελέσματος 
της δοκιμής που χρησιμοποιείται για να προσδιορισθεί η 
ΡΝΕΟ. Κανονικά, θα κυμαίνεται μεταξύ 1 και 0,1. Εάνπρο- 
κύψουν σημαντικά χαμηλότερες αναλογίες από αυτές, 
δεν είναι πιθανόν να χρειάζεται η διενέργεια περαιτέρω 
δοκιμών οικοτοξικότητας, εκτός εάν αναμένεται βιοσυσ- 
σώρευση. Αντιστρόφως, οι υψηλές αναλογίες θα απαιτή¬ 
σουν τη διενέργεια ορισμένων δοκιμών στο στάδιο II Β. 

4.5.2.2. Στάδιο II Β (λεπτομερέστερεςτοξικολογικές με¬ 
λέτες) 

Γ ια εκείνα τα πρόσθετα για τα οποία, μετά την αξιολόγη¬ 
ση στο στάδιο II Α, παραμένουν αμφιβολίες όσον αφορά τις 
περιβαλλοντικές τους επιπτώσεις, απαιτούνται λεπτομερέ¬ 
στερες μελέτες για τις επιδράσεις τους στα βιολογικά είδη 
εντός των περιβαλλοντικών συστημάτων για τα οποία οι με¬ 
λέτες του σταδίου II Α υποδεικνύουν την ύπαρξη πιθανών 
προβλημάτων. Στην περίπτωση αυτή απαιτούνται περαιτέ¬ 
ρω δοκιμές προκειμένου να προσδιορισθούν οι χρόνιες και 
ιδιάζουσες επιδράσεις, στα σχετικά ζωικά, φυτικά και μι- 
κροβιακά είδη. Η αξιολόγηση της τιμής της ΡΕΟ στο στάδιο 
IIΑ είχε ενδεχομένως υπερεκτιμηθεί. Γ ια να αποδειχθεί κά- 
τιτέτοιο ίσως είναι απαραίτητη η διεξαγωγή μετρήσεωντων 
περιβαλλοντικών συγκεντρώσεων και της παραμονής του 
προσθέτου ή/και των κύριων μεταβολιτών του σε συνθήκες 
πραγματικής χρήσης. 

Οι κατάλληλες δοκιμές οικοτοξικότητας περιγράφονται 
σε αρκετές δημοσιεύσεις, π.χ. στις κατευθυντήριες γραμ¬ 
μές του ΟΟΣΑ. Ενδέχεται να χρειασθεί η μελέτη τριών κα¬ 
τηγοριών περιβαλλοντικών ειδών: ζώα, φυτά και μικροορ¬ 
γανισμοί. Η προσεκτική επιλογή παρόμοιων δοκιμών είναι 
απαραίτητη προκειμένου να εξασφαλισθεί η καταλληλό- 
τητά τους για την περίπτωση κατά την οποία το πρόσθετο 
ή/και οι μεταβολίτες του μπορεί να απελευθερωθούν και 
να διασκορπιστούν στο περιβάλλον. 

Η αξιολόγηση των επιπτώσεων στο χερσαίο σύστημα 
μπορεί να περιλαμβάνει: 

- Μελέτη των υποθανατηφόρων επιπτώσεων στους γαι- 
οσκώληκες, περαιτέρω μελέτες για τις επιπτώσεις στη μι- 


(1) Κατευθυντήριες γραμμές του ΟΟΣΑ για τη διεξαγωγή δοκιμών σε χημικές ουσίες. 

κροχλωρίδα του εδάφους, δοκιμές φυτοτοξικότητας σε 
ένα φάσμα φυτικών ειδών μεγάλης οικονομικής σημα¬ 
σίας, μελέτες αγρωστωδών ασπόνδυλων συμπεριλαμβα¬ 
νομένων εντόμων και άγριων πτηνών. 

- Σημείωση: η ξεχωριστή αξιολόγηση της τοξικότητας 
των θηλαστικών ενδέχεται να μην είναι απαραίτητη, κα¬ 
θώς η πτυχή αυτή είναι πιθανόν να έχει εξεταστεί στο 
πλαίσιο δοκιμών τοξικότητας στα θηλαστικά οι οποίες 
διενεργήθηκανπροκειμένου να προσδιοριστεί η ΑΩΙ. 

Η αξιολόγηση των επιπτώσεων στο υδάτινο σύστημα 
μπορεί να περιλαμβάνει: 

- Δοκιμές χρόνιας τοξικότητας στους πιο ευαίσθητους 
υδρόβιους οργανισμούς που εντοπίστηκαν στην αξιολό¬ 
γηση της φάσης 11Α, π.χ.: η δοκιμή κατά το πρώιμο στάδιο 
ζωής των ιχθύων, η δοκιμή αναπαραγωγής της ΟαρΙιηία, 
δοκιμές 72 ωρών σε φύκια και μελέτη βιοσυσσώρευσης. 

- Όταν δεν είναι δυνατός ο υπολογισμός ενός κατάλλη¬ 
λου περιθωρίου ασφαλείας μεταξύ τωντιμώντης ΡΕΟ και 
της ΡΝΕΟ, πρέπει να περιλαμβάνονται αποτελεσματικά 
μέτρα άμβλυνσης για τον περιορισμό των περιβαλλοντι¬ 
κών επιπτώσεων. 

5. Κεφάλαιο V: Υπόδειγμα μονογραφίας 

5.1 Ταυτότητα του προσθέτου 

5.1.1. Προτεινόμενες εμπορικές ονομασίες 

5.1.2 Τύπος προσθέτου ανάλογα με τη βασική εφαρμο¬ 
γή του. Κάθε άλλη χρήση της δραστικής ουσίας πρέπει να 
προσδιορίζεται. 

5.1.3 Ποιοτική και ποσοτική σύσταση (δραστική ουσία, 
άλλα συστατικά, ξένες προσμίξεις, αποκλίσεις από παρτίδα 
σε παρτίδα). Σε περίπτωση που η δραστική ουσία αποτελεί 
μείγμα δραστικών συστατικών, τα οποία διακρίνονται σα¬ 
φώς μεταξύ τους, τα κύρια συστατικά περιγράφονται ξεχω¬ 
ριστά και δίδονται οι αναλογίες του μείγματος. 

5.1.4 Φυσική κατάσταση, κατανομή μεγέθους σωματι¬ 
δίων, σχήμα σωματιδίων, πυκνότητα, φαινόμενη πυκνότη¬ 
τα. Γιατα υγρά: ιξώδες, επιφανειακή τάση. 

5.1.5 Μέθοδος παρασκευής, συμπεριλαμβανομένης 
κάθε ειδικής κατεργασίας. 

5.2 Χαρακτηριστικά της δραστικής ουσίας 

5.2.1 Κοινόχρηστη ονομασία, χημική ονομασία κατά την 
ονοματολογία ΙΙΙΡΑΟ, άλλες διεθνείς κοινόχρηστες ονο¬ 
μασίες και συντομογραφίες. Αριθμός ΟΑ3 (ΟίΐθΠΉοαΙ Αό- 
3ΐΓ3θΙ δθΓνίοβ Νυπιάοή. 

5.2.2 Συντακτικός τύπος, μοριακός τύπος και μοριακό βά¬ 
ρος. Ποιοτική και ποσοτική σύσταση των κυριοτέρων συ¬ 
στατικών, μικροβιακή καταγωγή (ονομασία και τόπος της 
συλλογής της καλλιέργειας όπου έχει κατατεθεί το στέλε¬ 
χος) , εάν η δραστική ουσία αποτελεί προϊόν ζύμωσης. 

5.2.3 Καθαρότητα 

Ποιοτική και ποσοτική σύσταση των δραστικών ουσιών, 
των συνοδευτικών προσμείξεων και των τοξικών ουσιών, 
επιβεβαίωση της απουσίας οργανισμών παραγωγής. 

5.2.4 Σχετικές ιδιότητες 

Φυσικές ιδιότητες των χημικώς καθορισμένων ουσιών: 
σταθερά διαστάσεως, ρΚ&, ηλεκτροστατικές ιδιότητες, ση¬ 
μείο τήξεως, σημείο ζέσεως, πυκνότητα, τάση ατμών, δια¬ 
λυτότητα στο νερό και στους οργανικούς διαλύτες, Κονν και 
Κοο φάσματα μάζας και απορρόφησης, στοιχεία ΕΜΒ, πι¬ 
θανά ισομερή κάθε άλλες σχετικές φυσικές ιδιότητες. 

5.3 Φυσικοχημικές, τεχνολογικές και βιολογικές ιδιότη¬ 
τες του προσθέτου 

5.3.1 Σταθερότητα του προσθέτου κατά την έκθεση σε 


ατμοσφαιρικούς παράγοντες όπως φως, θερμοκρασία, 
ρΗ, υγρασία και οξυγόνο. Προτεινόμενη διάρκεια ζωής. 

5.3.2 Σταθερότητα κατά την παρασκευή προμειγμάτων 
και ζωοτροφών, ιδίως σταθερότητα σε προβλεπόμενες 
συνθήκες επεξεργασίας (θερμότητα, υγρασία, πίεση/διά¬ 
τμηση και χρόνος). Ενδεχόμενα προϊόντα αποσύνθεσης ή 
διάσπασης. 

5.3.3 Σταθερότητα κατά τη διατήρηση των προμειγμά- 
των και των επεξεργασμένων ζωοτροφών υπό καθορι¬ 
σμένες συνθήκες. Προτεινόμενη διάρκειας ζωής. 

5.3.4 Άλλες κατάλληλες φυσικοχημικές, τεχνολογικές ή 
βιολογικές ιδιότητες, όπως η διαλυτότητα υπό ευνοϊκές 
συνθήκες, προκειμένου να παραχθούν και διατηρηθούν 
ομοιογενή μείγματα στα προμείγματα και τις ζωοτροφές, 
αντισκονιακές και αντιστατικές ιδιότητες, διαλυτότητα 
στα υγρά. 

5.4 Μέθοδοι ελέγχου 

5.4.1 Περιγραφή των μεθόδων που χρησιμοποιήθηκαν 
για τον καθορισμό των κριτηρίων που αναφέρονται στα 
σημεία 2.1.3, 2.1.4, 2.2.3, 2.2.4, 2.3.1, 2.3.2, 2.3.3, και 
2.3.4. 

5.4.2 Περιγραφή των μεθόδων ποιοτικής και ποσοτικής 
ανάλυσης για τον προσδιορισμό του κατάλοιπου ιχνηθέ- 
τη της δραστικής ουσίας σε ιστούς στόχους και ζωικά 
προϊόντα. 

5.4.3 Εάν οι εν λόγω μέθοδοι έχουν δημοσιευθεί, ενδέχε¬ 
ται να αρκεί η αναφορά της σχετικής βιβλιογραφίας. Στην 
περίπτωση αυτή, παρέχονται τα αντίστοιχα αντίτυπα. 

5.4.4 Πληροφορίες για τις βέλτιστες συνθήκες αποθή¬ 
κευσης για τα πρότυπα αναφοράς. 

5.5 Βιολογικές ιδιότητες του προσθέτου 

5.5.1. Γ ιατα κοκκιδιοστατικά και τις άλλες φαρμακευτι¬ 
κές ουσίες, ένδειξη της προφυλακτικής δράσης (π.χ. νο¬ 
σηρότητα, θνησιμότητα, αριθμός ωοκύστεων και έκταση 
αλλοιώσεων). 

5.5.2. Για τα ζωοτεχνικά πρόσθετα εκτός εκείνων που 
παρατίθενται στο σημείο 5.5.1 πρέπει να παρέχονται πλη¬ 
ροφορίες για τις επιδράσεις στην πρόσληψη τροφής, το 
σωματικό βάρος, την απόδοση της ζωοτροφής, την ποιό¬ 
τητα και την αποδοτικότητα του προϊόντος και κάθε άλλη 
παράμετρο ή όφελος για το ζώο, το περιβάλλον, τον πα¬ 
ραγωγό ή τον καταναλωτή. 

5.5.3. Γ ια τα τεχνολογικά πρόσθετα, σχετικές τεχνολο¬ 
γικές επιδράσεις. 

5.5.4. Οποιεσδήποτε δυσμενείς επιπτώσεις, αντενδεί¬ 
ξεις ή προειδοποιήσεις, (ζώο στόχος, καταναλωτής, πε¬ 
ριβάλλον), συμπεριλαμβανομένων των βιολογικών αλλη¬ 
λεπιδράσεων, με την αιτιολογία τους. Κάθε ΑϋΙ ή ΜΡΙΕ 
που υπολογίζονται για άλλες χρήσεις της δραστικής ου¬ 
σίας πρέπει να αναφέρονται. 

5.6 Λεπτομέρειες των ποσοτικών και ποιοτικών κατα¬ 
λοίπων σε ιστούς στόχους, εφόσον υπάρχουν, τα οποία 
βρέθηκαν σε προϊόντα ζωικής προέλευσης σύμφωνα με 
τη μελετώμενη χρήση του προσθέτου. 

5.7 Αναφέρονται, κατά περίπτωση, η ΑΩΙ, τα προσδιορι¬ 
ζόμενα ΜΒΕ και η περίοδος αναμονής 

5.8 Άλλα κατάλληλα χαρακτηριστικά για τηνταυτοποίη- 
ση του προσθέτου 

5.9 Όροι χρήσης 

5.10 Ημερομηνία 

6. Κεφάλαιο VI: Υπόδειγμα σημείωσης ταυτοποίησης 

1. Ταυτότητα του προσθέτου 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


3861 


1.1 Τ ύπος προσθέτου 

1.2 Φυσική κατάσταση 

1.3 Ποιοτική και ποσοτική σύσταση 

1.4 Μέθοδος ανάλυσης του προσθέτου και των κατα¬ 
λοίπων 

1.5 Κοινοτικός αριθμός καταχώρισης (αριθμός ΕΚ) 

1.6 Συσκευασία 

2. Χαρακτηριστικά της δραστικής ουσίας 

2.1 Κοινόχρηστη ονομασία, χημική ονομασία, αριθμός 
0Α8 

- Κοινόχρηστη ονομασία 

- Χημική ονομασία (ΐυΡΑΟ) 

- Αριθμός ΟΑ3 

2.2 Εμπειρικός τύπος 

3. Φυσικοχημικές, τεχνολογικές και βιολογικές ιδιότη¬ 
τες του προσθέτου 

3.1 Σταθερότητα προσθέτου 

3.2 Σταθερότητα κατά την παρασκευή των προμειγμά- 
των και των ζωοτροφών 

3.3 Σταθερότητα κατά την αποθήκευση των προμειγμά- 
των και των ζωοτροφών 

3.4 Άλλες ιδιότητες 

4. Όροι χρήσης 

4.1 Είδη ή κατηγορίες ζώων, μέγιστη ηλικία εάν προσ¬ 
διορίζεται 

4.2 Ελάχιστη και μέγιστη περιεκτικότητα σε ζωοτροφές 

4.3 Αντενδείξεις, αλληλεπιδράσεις 

4.4 Προειδοποιήσεις 

5. Υπεύθυνος για την κυκλοφορία στο εμπόριο 

5.1 Όνομα 

5.2 Διεύθυνση 

5.3 Αριθμός καταχώρισης 

6. Κατασκευαστής 

6.1 Όνομα 

6.2 Διεύθυνση 

6.3 Αριθμός έγκρισης ή αριθμός καταχώρισης που δό¬ 
θηκε στην επιχείρηση ή τον μεσάζοντα. 

7. Ημερομηνία 

7. Κεφάλαιο VII: Ανανέωση της έγκρισης πρόσθετων, η 
έγκριση των οποίων συνδέεται με κάποιον υπεύθυνο για 
την κυκλοφορία τους στο εμπόριο 

1. Γενικά 

Καταρτίζεται ενημερωμένος φάκελος και μονογραφία, 
σύμφωνα με τις πλέον πρόσφατες κατευθυντήριες γραμ¬ 
μές, και παρέχεται κατάλογος με όλες τις παραλλαγές 
οποιουδήποτε τύπου από τη χορήγηση της έγκρισης για 
τη θέση σε κυκλοφορία, ή την τελευταία ανανέωση. 

Η προσαρμογή της μονογραφίας και του αρχείου 
ασφαλείας, έτσι ώστε να περιλαμβάνει όλες τις νέες πλη¬ 
ροφορίες για το πρόσθετο, ή εκείνες που απαιτούνται επί 
του παρόντος ως αποτέλεσμα αλλαγών στις κατευθυντή¬ 
ριες γραμμές, πρέπει να επιβεβαιώνεται. 

Πρέπει επίσης να παρέχονται πληροφορίες σχετικά με 
τις χορηγηθείσες εγκρίσεις σε παγκόσμιο επίπεδο, κα¬ 
θώς και για τον όγκο των πωλήσεων. 

2. Ταυτότητα της δραστικής ουσίας και του προσθέτου 

Προσκομίζονται στοιχεία τα οποία αποδεικνύουν ότι το 

πρόσθετο δεν έχει υποστεί μεταβολές, ή ότι δεν έχει αλ¬ 
λοιωθεί η σύνθεση, η καθαρότητα ή η δράση του σε σχέ¬ 
ση με το εγκεκριμένο πρόσθετο. Κάθε αλλαγή στην πα¬ 
ραγωγική διαδικασία πρέπει να αναφέρεται. 

3. Αποτελεσματικότητα 

Προσκομίζονται στοιχεία τα οποία αποδεικνύουν ότι το 


πρόσθετο διατηρεί την επικαλούμενη αποτελεσματικότη¬ 
τα του υπό τις συνθήκες ζωικής παραγωγής που επικρα¬ 
τούν στην Ευρωπαϊκή Ένωση κατά την υποβολή της αίτη¬ 
σης για ανανέωση της έγκρισης. Σε αυτές περιλαμβάνε¬ 
ται αναφορά της γενικής εμπειρίας από τη χρήση του 
προσθέτου και την παρακολούθηση της απόδοσής του. 

4. Μικροβιολογία 

Ιδιαίτερη προσοχή θα αποδίδεται στην πιθανή ανάπτυ¬ 
ξη ανθεκτικότητας σε αντιμικροβιακά κατά τη μακροχρό¬ 
νια χρήση σε πραγματικές συνθήκες. Οι δοκιμές πρέπει, 
επομένως, να διενεργούνται υπό πραγματικές συνθήκες 
σε αγροκτήματα, όπου γινόταν τακτικά χρήση του προ¬ 
σθέτου για το μέγιστο δυνατό χρονικό διάστημα. Επιλεγ¬ 
μένα εντερικά βακτηρίδια χρησιμοποιούνται ως οργανι¬ 
σμοί δοκιμής και η επιλογή αυτή περιλαμβάνει σχετικούς 
ενδογενείς και εξωγενείς ρταπι θετικούς, καθώς και ρΐΉπι 
αρνητικούς οργανισμούς. 

Εάν οι δοκιμές δείξουν αλλαγή στο επίπεδο ανθεκτικό¬ 
τητας σε σύγκριση με τις αρχικές τιμές, τα ανθεκτικά βα¬ 
κτηρίδια πρέπει να εξετάζονται για διασταυρούμενη 
αντοχή στα σχετικά αντιβιοτικά που χρησιμοποιούνται 
στη θεραπεία μολυσματικών ασθενειών στον άνθρωπο 
και τα ζώα. Σημαντικότερα είναι τα αντιβιοτικά που ανή¬ 
κουν στην ίδια ομάδα με το πρόσθετο, αλλά και άλλες κα¬ 
τηγορίες αντιβιοτικών πρέπει επίσης να περιλαμβάνονται 
στη δοκιμή. 

Τα αποτελέσματα των κατάλληλων προγραμμάτων πα¬ 
ρακολούθησης πρέπει να αναφέρονται. 

5. Ασφάλεια 

Προσκομίζονται στοιχεία τα οποία αποδεικνύουν ότι, 
σύμφωνα με τις τρέχουσες επιστημονικές γνώσεις, το 
πρόσθετο παραμένει ασφαλές εφόσον τηρούνται οι εγκε¬ 
κριμένες συνθήκες για τα είδη στόχους, τους καταναλω¬ 
τές, τους εργαζόμενους και το περιβάλλον. Υποβάλλεται 
ενημέρωση ασφαλείας για την περίοδο από την χορήγη¬ 
ση της έγκρισης για τη θέση σε κυκλοφορία ή την τελευ¬ 
ταία ανανέωση της μαζί με τις ακόλουθες πληροφορίες: 

- εκθέσεις για τις δυσμενείς επιπτώσεις, συμπεριλαμ¬ 
βανομένων των ατυχημάτων (προηγουμένως άγνωστες 
επιπτώσεις, σοβαρές επιπτώσεις κάθε τύπου, συχνότητα 
γνωστών επιπτώσεων) για τα ζώα στόχους, τους εργαζό¬ 
μενους και το περιβάλλον. Η έκθεση για τις δυσμενείς επι¬ 
πτώσεις πρέπει να περιλαμβάνει τη φύση της επίπτωσης, 
τον αριθμό των προσβαλλόμενων ατόμων/οργανισμών, 
το αποτέλεσμα, τις συνθήκες χρήσης και αξιολόγηση αι¬ 
τιότητας, 

- εκθέσεις σχετικά με προηγουμένως άγνωστες αλλη¬ 
λεπιδράσεις και επαναμολύνσεις, 

- στοιχεία από την παρακολούθηση των καταλοίπων κα¬ 
τά περίπτωση, 

- κάθε άλλη πληροφορία σχετικά με την ασφάλεια του 
προσθέτου. 

Η μη παροχή πρόσθετων πληροφοριών για κανέναν από 
τους παραπάνω παράγοντες πρέπει να αιτιολογείται σα¬ 
φώς. 

8. Κεφάλαιο VIII: Νέα αίτηση που βασίζεται στην πρώτη 
έγκριση που χορηγήθηκε σε πρόσθετο η έγκριση του 
οποίου συνδέεται με κάποιον υπεύθυνο για την κυκλοφο¬ 
ρία τους στο εμπόριο 

Εφόσον η αξιολόγηση των στοιχείων που υποβλήθηκαν 
για τη χορήγηση της αρχικής έγκρισης θεωρείται αξιόπι¬ 
στη, ένας φάκελος που καταρτίζεται σε σχέση με παλαιό- 
τερη αίτηση δυνάμει του άρθρου 9Γ παράγραφος 3 της 

υπουργικής απόφασης 332792/2001 (ΦΕΚ 875 Β'/ 
9.7.2001). 

Ένα πρόσθετο μπορεί να θεωρηθεί παρόμοιο για το 
σκοπό αυτό, εφόσον η ποιοτική και ποσοτική σύνθεση και 
η καθαρότητα των δραστικών και αδρανών συστατικών 
παρουσιάζουν βασικές ομοιότητες, η παρασκευή είναι 
ίδια και οι συνθήκες χρήσης παρόμοιες. 

Για τέτοια προϊόντα δεν απαιτείται, κανονικά, η επανά¬ 
ληψη των φαρμακολογικών και τοξικολογικών μελετών 
και των μελετών αποτελεσματικότητας και είναι δυνατή η 
υποβολή συνοπτικής αίτησης. Η αίτηση αυτή πρέπει να 
περιλαμβάνει εκθέσεις εμπειρογνωμόνων. 

- Απαιτείται η υποβολή του κεφαλαίου II συμπληρωμέ¬ 
νου, και μιας πλήρους μονογραφίας. 

- Πρέπει να παρέχονται στοιχεία που να υποδεικνύουν 
ότι το εύρος προδιαγραφών των φυσικών και χημικών χα¬ 
ρακτηριστικών του προσθέτου είναι βασικά παρόμοιο με 
εκείνο του εγκεκριμένου προϊόντος. 

- Πρέπει να επιβεβαιώνεται ότι οι πρόσθετες επιστημο¬ 
νικές γνώσεις που περιλαμβάνονται στη διαθέσιμη βι¬ 
βλιογραφία για το πρόσθετο δεν έχουν μεταβάλλει την 
αρχική αξιολόγηση αποτελεσματικότητας μετά τη χορή¬ 
γηση της έγκρισης για τη θέση σε κυκλοφορία του αρχι¬ 
κού προσθέτου. 

- Ιδιαίτερη προσοχή πρέπει να αποδίδεται στην πιθανή 
ανάπτυξη ανθεκτικότητας σε αντιμικροβιακά κατά τη μα¬ 
κροχρόνια χρήση της δραστικής ουσίας σε πραγματικές 
συνθήκες. Οι δοκιμές πρέπει, επομένως, να διενεργού- 
νται υπό πραγματικές συνθήκες σε αγροκτήματα, στα 
οποία γινόταν τακτικά χρήση της δραστικής ουσίας για 
όσο το δυνατόν μεγαλύτερο χρονικό διάστημα. Επιλεγ¬ 
μένα εντερικά βακτηρίδια χρησιμοποιούνται ως οργανι¬ 
σμοί δοκιμής, και η επιλογή αυτή περιλαμβάνει σχετικούς 
ενδογενείς και εξωγενείς ς)Γ3ΐτι θετικούς, καθώς και ρΐΉΓΠ 
αρνητικούς οργανισμούς. 

- Εάν οι δοκιμές δείξουν αλλαγή στο επίπεδο ανθεκτι- 

κότητας σε σύγκριση με τις αρχικές τιμές, τα ανθεκτικά 
βακτηρίδια πρέπει να εξετάζονται για διασταυρούμενη 
αντοχή στα σχετικά αντιβιοτικά που χρησιμοποιούνται 
στη θεραπεία μολυσματικών ασθενειών στον άνθρωπο 
και τα ζώα. Πιο σημαντικά είναι τα αντιβιοτικά που ανή¬ 
κουν στην ίδια ομάδα με το πρόσθετο, αλλά και άλλες κα¬ 
τηγορίες αντιβιοτικών πρέπει επίσης να περιλαμβάνονται 
στη δοκιμή. 

- Προσκομίζονται στοιχεία τα οποία αποδεικνύουν ότι, 
σύμφωνα με τις τρέχουσες επιστημονικές γνώσεις που 
περιλαμβάνονται στη διαθέσιμη βιβλιογραφία, το πρό¬ 
σθετο παραμένει ασφαλές στο πλαίσιο των εγκεκριμένων 
συνθηκών για τα είδη στόχους, τους καταναλωτές, τους 
εργαζόμενους και το περιβάλλον. 

- Η συμμόρφωση της περιόδου αναμονής με το ΜΒΙ_ 
πρέπει να εξετάζεται. 

ΜΕΡΟΣ II 

ΜΙΚΡΟΟΡΓΑΝΙΣΜΟΙ ΚΑΙ ΕΝΖΥΜΑ (1) 


Άρθρο 3 

(Άρθρο 2 Οδηγίας 2001/79/ΕΚ) 

Έναρξη ισχύος 

Η παρούσα απόφαση αρχίζει να ισχύει από την 1η Ια¬ 
νουάριου 2002. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 20 Μάίου 2002 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΦΥΠ. ΓΕΩΡΓΙΑΣ 

1996). 

